
	讜讗讬谞讛 诪讙讜专砖转. 诇讬谞砖讗 讘讙讟 讝讛 住驻拽 讘讟诇 讘诪讛诇讱 讛专讗砖讜谉 讛讜讗讬诇 讜注讘专 讗谞讟讬驻专住 讛讜讛 诇讬讛 住驻拽 讬讛讜讚讛 住驻拽 讙诇讬诇 讜讘讟诇 砖讛专讬 讞讝专 讘转讜讱 砖诇砖讬诐 讗讜 砖诪讗 住驻拽 讬讛讜讚讛 讛讜讗 讜诇讗 讘讟诇 转谞讗讜 讜谞转拽讬讬诐 讘诪讛诇讱 讛砖谞讬 讜讛讜讬 讙讟: 讗诪专 讗讘讬讬. 诪转谞讬' 谞诪讬 讗讬转 诇讛 讚讗谞讟讬驻专住 讘讬讛讜讚讛 讜讻讙讜谉 讚讗诪专 诇讛 转专讬 转谞讗讬: 讗讬 诪讟讬谞讗 诇讙诇讬诇 诇讗诇转专 诇讬讛讜讬 讙讬讟讗. 讜讗驻讬' 诇讗 诪砖转讛讬谞讗: 讜讗讬 诪砖转讛讬谞讗 讘讗讜专讞讗 转诇转讬谉 讬讜诪讬谉 讜诇讗 讗转讬谞讗 诇讬讛讜讬 讙讬讟讗. 讜讗驻讬' 诇讗 诪讟讬谞讗 诇讙诇讬诇 讛诇讻讱 讛讙讬注 诇讗谞讟讬驻专住 讜讞讝专 诇讗诇转专 转谞讗讜 讘讟诇 讜讗讬谉 讻讗谉 注讜讚 诇拽讬讬诪讜 砖讛专讬 诇讗 诇讙诇讬诇 讘讗 讜诇讗 谞砖转讛讛 讜讗驻讬' 拽讬讬诪讜 诇讗讞专 讝诪谉 讛专讬 诇讗 讛转谞讛 讗诇讗 注诇 诪讛诇讱 讛专讗砖讜谉 讜讻砖讛讝讻讬专 讙诇讬诇 诇讗 讛讝讻讬专 诇诪谞讜转 讛砖诇砖讬诐 诪砖诐 讜讛诇讗讛 讗诇讗 砖讬讛讗 诪讬讚 讙讟 讻砖讬讙讬注 砖诐 讜讛专讬 诇讗 讛讙讬注 讜讙诐 诇讗 谞砖转讛讛 讜讛讻讬 诪砖诪注 诪转谞讬' 讛专讬 讝讛 讙讬讟讬讱 讗诐 诇讗 讘讗转讬 诪讻讗谉 讜注讚 砖诇砖讬诐 讬讜诐 诪讬讜诐 砖讗爪讗 诪讻讗谉 讜讛讬讛 讛讜诇讱 诪讬讛讜讚讛 诇讙诇讬诇 讜转诇讛 讛讙讟 讙诐 讘讘讬讗转讜 诇讙诇讬诇: 诇诪讬诪专讗 讚注讻讜 讘诪讚讬谞转 讛讬诐 拽讬讬诪讗. 讗诪讗讬 讚讛讜讛 住诇拽讗 讚注转讬谉 诪注讬拽专讗 拽讗讬 讜诇讗讜 讗转讬专讜爪讗 讚讗讘讬讬: 讻讬 讛讜讜 诪讬驻讟专讬 专讘谞谉 诪讛讚讚讬. 讘谞讬 诪讚讬谞转 讛讬诐 砖讛讬讜 讛讜诇讻讬谉 诇诇诪讜讚 转讜专讛 讘讗专抓 讬砖专讗诇 讻砖讞讜讝专讬诐 诇讘转讬讛诐 讛讬讜 讞讘讬专讬讛诐 讘谞讬 讗专抓 讬砖专讗诇 诪诇讜讬诐 讗讜转谉 注讚 注讻讜 讜诪砖诐 谞驻讟专讬诐 诪讛诐: 砖讗住讜专. 诇讘谞讬 讗专抓 讬砖专讗诇 诇爪讗转 诇讞讜爪讛 诇讗专抓: 讜讛讗 诇讗 注讘专. 砖诇砖讬诐 讬讜诐 专爪讜驻讬谉: 转砖诪讬砖. 讜讛专讬 砖诇砖讬诐 讬讜诐 专爪讜驻讬诐 讘诇讗 转砖诪讬砖 讻讚拽转谞讬 讛讜讗讬诇 讜诇讗 谞转讬讞讚 注诪讛: 诇讬砖谞讗 诪注诇讬讗. 驻谞讬诐 砖诇 诪讟讛: 讛专讬 讝讛 讙讟 拽转谞讬. 讚讗讬谉 讛讙讟 谞驻住诇 诪砖讜诐 讙讟 讬砖谉 讛讜讗讬诇 讜诇讗 谞转讬讞讚 注诪讛 讜诇讻讬 诪拽讬讬诐 转谞讗讬讛 诇讬讛讜讬 讙讬讟讗: 讙讟 讬砖谉. 讻诇 砖谞转讬讞讚 注诪讛 讘讬谉 讻转讬讘讛 诇谞转讬谞讛 讜驻住诇讜讛讜 专讘谞谉 诪砖讜诐 砖诪讗 讬讗诪专讜 讙讬讟讛 拽讜讚诐 诇讘谞讛 诇拽诪谉 讘讛讝讜专拽 (讚祝 注讟:): 砖诪讗 驻讬讬住. 讻砖讛讬讛 讘讗 讗爪诇讛 驻讬讬住 拽讟讟讛 砖讘讬谞讬讛诐 讜谞转讬讞讚 注诪讛 讜诇讗讞专 讝诪谉 讗转讬 讘注诇 诪注专注专 讜讗诪专 驻讬讬住转讬: 讘讗讜诪专. 讘砖注转 讛转谞讗讬 注诇 诪谞转 讻谉 讗谞讬 诪讜住专 诇讛 砖转讛讗 谞讗诪谞转 注诇讬 讻诪讗讛 注讚讬诐 讻诇 讝诪谉 砖转讗诪专 砖诇讗 讘讗转讬 讜谞转讬讞讚转讬 讜驻讬讬住转讬: 讻诇 砖讻谉 讗讘专讬讬转讗. 讚讻讬讜谉 讚讛讬讻讗 讚诇讗 讘讗 讞讬讬砖讬' 砖诪讗 驻讬讬住 讗讬 诇讗讜 讚讗转谞讬 讘专讬砖讗 谞讗诪谞转 注诇讬 讻''砖 讗讘专讬讬转讗 砖讛讬讛 讛讜诇讱 讜讘讗: 讗讘诇 讗诪转谞讬'. 讚诪转 讘转讜讱 讬''讘 讞讚砖 讜诇讗 专讗讬谞讜 砖讘讗 讘注讬专 诪砖讬爪讗 诇讗 讞讬讬砖讬谞谉 砖诪讗 驻讬讬住 讜讗驻讬' 诇讗 讛讬诪谞讛 注诇讬讛 诪注讬拽专讗 讛讜讬 讙讟 讚讛讗 诇讗 讗转讗: 诪转谞讬' 讗讬谞讜 讙讟. 讚讻讬讜谉 讚诇讗 讗诪专 诪注讻砖讬讜 诪砖诪注 诇讗讞专 讬''讘 讞讚砖 讬讛讗 讙讟 讜讛专讬 诪转 讘转讜讱 讛讝诪谉 讜爪专讬讻讛 诇讬讘诐: 讙诪' 讛转讬专讜讛 诇讬谞砖讗. 讚讗祝 注诇 讙讘 讚诇讗 讗诪专 诪注讻砖讬讜 讻诪讗谉 讚讗诪专 诪注讻砖讬讜 讚诪讬讗 讚诪住转诪讗 诪注讻砖讬讜 拽讗诪专 诇讛: 讘讬 讚讬谞讗 讚砖专讬 诪讬砖讞讗. 砖诪谞谉 砖诇 注讜讘讚讬 讻讜讻讘讬诐 讜讛讬讬谞讜 专' 讬讛讜讚讛 谞砖讬讗讛 砖讛讬讛 讘讬诪讬 讛讗诪讜专讗讬诐 讘谉 讘谞讜 砖诇 专讘讬谞讜 讛拽讚讜砖 讻讚讗诪专讬谞谉 讘诪住讻转 注''讝 (讚祝 诇讝.) 诪住转诪讬讱 讜讗讝讬诇 专' 讬讛讜讚讛 谞砖讬讗讛 讗讻转驻讬讛 讚专' 砖诪诇讗讬 讻讜': 讻专讘讬 讬讜住讬. 讘讘''讘 (讚祝 拽诇讜.) 讛讻讜转讘 谞讻住讬讜 诇讘谞讜 诇讗讞专 诪讜转讜 爪专讬讱 砖讬讻转讜讘 诪讛讬讜诐 讜诇讗讞专 诪讬转讛 专讘讬 讬讜住讬 讗讜诪专 讗讬谞讜 爪专讬讱 砖讝诪谞讜 砖诇 砖讟专 诪讜讻讬讞 注诇讬讜 讚诇讛讻讬 讗讬讻转讬讘 讝诪谉 讘砖讟专讗 诇讬讚注 砖诪讛讬讜诐 谞转谉 诇讜 讙讜祝 讛拽专拽注 砖诇讗 讬讬专砖讜 讗讞讬讜 注诪讜 讜讛驻讬专讜转 诇讗讞专 诪讜转讜: 讘谞讜 砖诇 专''讙 讘专 专讘讬. 讘谞讜 砖诇 专讘讬谞讜 讛拽讚讜砖: 讛讜专讛. 砖转讛讗 诪讜转专转: 讜诇讗 讛讜讚讜 诇讜 讻诇 砖注转讜. 讻诇 讬诪讬 讞讬讬讜: 诇讗诇转专 砖专讬转讜讛. 讻砖砖诪注讜 讘讜 砖诪转 讜讗驻讬诇讜 拽讜讚诐 讬''讘 讞讚砖: 讛讗 诇讗 讗转讬. 砖讛专讬 讜讚讗讬 诇讗 讬讘讗 注讜讚 讜讬砖 讻讗谉 拽讬讜诐 转谞讗讬: 讜转讘注讬 诇讬讛. 谞诪讬 讗诪转谞讬' 讛讬讻讗 讚讗诪专 诪注讻砖讬讜 讜讚讘专讬 讛讻诇 讗诪讗讬 讘注讬 诇讛 讗驻诇讜讙转讗: 讗讬谉 讛''谞. 讚讗讬讻讗 诇诪讘注讬 讗诪转谞讬' 讜诇讛讻讬 讘注讬讬讛 诪讛讛讜讗 住讘讗 讜讗诇讬讘讗 讚专讘讜转讬谞讜 诪砖讜诐 讚讛讜讛 讘讛讛讜讗 诪谞讬讬谞讗 讚砖专讬讜转讗 讜讬砖 诇讜 诇讛砖讬讘讜 诪驻讬 讛砖诪讜注讛 砖砖诪注 讜讬讚注 讛讬讗讱 讛转讬专讜 讗讘诇 讗讬 讛讜讛 讘注讬 诪住转诪讗 讗讜 诪讙讘专讗 讗讞专讬谞讗 讛讜讬 讘注讬 诇讛 讗诪转谞讬': 讛讻诇 诪讜讚讬诐. 讘讗讜诪专 诇讗砖转讜 讘诇讬诇讛 讝讛 讙讬讟讱 讻砖转爪讗 讞诪讛 诪谞专转讬拽讛:





转讜住驻讜转





	转谞讬讗 讻讜讜转讬讛 讚专讘讬 讬讜讞谞谉. 诪讬讬转讬 专讗讬讛 诪讚拽讗诪专 讜诇讙讟 讬砖谉 讗讬谉 讞讜砖砖讬谉 诪砖诪注 讚讗诐 谞转讬讞讚 注诪讛 诇讗 讛讜讬 讗诇讗 讙讟 讬砖谉 讗讘诇 诇专讘 讛讜谞讗 讗诐 谞转讬讞讚 注诪讛 讘讟诇 讛讙讟 诇讙诪专讬: 讜谞讬讞讜砖 砖诪讗 驻讬讬住. 诪驻讜专砖 诇注讬诇 (讚祝 讬讞: 讚"讛 砖诪讗) : 讜诇讗 讛讜讚讜 诇讜 讻诇 住讬注转讜 讻讜'. 讗讬谉 诇讛讜讻讬讞 诪讻讗谉 讚讗讬谉 讛诇讻讛 讻专讘讬 讬讜住讬 讗注"讙 讚专讘 驻住拽 讻讜讜转讬讛 诪砖讜诐 讚专讘讬 讬讜讞谞谉 拽讗诪专 讛讻讗 诇讗 讛讜讚讜 诇讜 讻诇 住讬注转讜 讜专讘 讜专' 讬讜讞谞谉 讛诇讻讛 讻专讘讬 讬讜讞谞谉 讚讛讗 专' 讬讜讞谞谉 讙讜驻讬讛 讬讻讜诇 诇住讘讜专 讻专讘讬 讬讜住讬 讗讜 砖诪讗 讚讜拽讗 讛讻讗 讚讘注诇 驻讛 诇讗 住讘专 讻专讘讬 讬讜住讬: 讚讛讗 讗拽讬讬诐 诇讬讛 转谞讗讬讛. 讜讗"转 诇讗诇转专 诪讛 讬砖 诇讞讜砖 讚讛讗 讜讚讗讬 讬转拽讬讬诐 讛转谞讗讬 讚讻讬讜谉 讚诪转 诇讗 讬砖讜讘 注讜讚 诇讘讬转讜 讜讬"诇 讚讗讬讻讗 诇诪讬讙讝专 讗讟讜 诇讗 诪转 讻讬 讗讬谉 讛注讜诇诐 讬讜讚注讬谉 砖诪转 讜讬转诪讛讜 注诇 砖诪转讬专讬谉 诇讬谞砖讗 讗讘诇 诇讗讞专 砖谞讬诐 注砖专 讞讚砖 讛讻诇 讬讜讚注讬谉 砖谞转拽讬讬诐 讛转谞讗讬: 讛讻诇 诪讜讚讬诐 诇讻砖转爪讗 诇讻讬 谞驻拽讗 拽讗诪专. 讜诇专讘讬 讬讜住讬 讙讟 讜讗讬谞讜 讙讟 讻讚讗诪专 诇注讬诇 讘讗讞专 诪讬转讛:





专诪讘"谉

诇诪讬诪专讗 讚注讻讜 讘诪讚讬谞转 讛讬诐 拽讬讬诪讗. 拽"诇 讗诐 讗诪转 讛讚讘专 讚注讻讜 讞爪讬讛 讘讗"讬 讜讞爪讬讛 讘讞"诇 讻讚讗讬' 讘讬专讜砖诇诪讬 讜讻讚驻专讬砖讬' 讘驻"拽 诪讗讬 拽讜砖讬讗 讚讬诇诪' 讘砖谞讻谞住 讘讞爪讬 砖讘诪讚讬谞' 讛讬诐 讜讛"诇 诪讚拽转谞讬 讜讛讙讬注 诇注讻讜 诪砖诪注 砖讛讙讬注 诇诪爪专 注讻讜 砖讛讜讗 讻谞讙讚 讗专抓 讬砖专讗诇 砖诪讬 砖讘讗 诪讗"讬 讘讗 诇砖诐. 讜讛讜讜 专讘谞谉 诪讬驻讟专讬 诪讛讚讚讬 砖诐 讘转讜讱 讛注讬' 讜讗驻砖专 砖讛讬讛 诇讜 诇讗讘讬讬 诇转专爪讛 讻讙讜谉 砖讛讙讬注 诇讞爪讬讛 砖讘讞"诇 讗诇讗 诪砖讜诐 讚专讬砖' 诪转专爪讛 讘转专讬 转谞讗讬 讗讜拽讬 诇住讬驻讗 讘转专讬 转谞讗讬 讜诇讗 诪讜拽讬 诇讛 讘转专讬 讟注诪讬 讜诪讬讛讜 讛讗讬 讚诪住转驻拽' 诇讛讜 讻诇诇 讛讜讜 爪专讬讻讬 诇诪讬诪专讗 讚专讘 住驻专讗 诪砖诪注 讚讻讘讜砖 砖谞讬 讛讜讗 讗讘诇 讘砖诇 讬讛讜砖注 拽专讗 讻转讬讘 诇讗 讛讜专讬砖讜 讗转 讬讜砖讘讬 注讻讜.



讜诇讬讞讜砖 砖诪讗 驻讬讬住. 讻转讘转讬 (诇注讬诇 讙讬讟讬谉 讬"讞 注"讘) 砖专"讞 讝"诇 诪驻专砖 砖诪讗 驻讬讬住 讜讘讟诇 讛讙讟 讜专"讛 讝"诇 讻转讘 讘转砖讜讘讜转讬讜 砖诪讗 驻讬讬住 讘讚讘专讬诐 讜诪讞诇讛 诇讜 讛转谞讗讬 讜讘讟诇 讛讙讟 讗讘诇 讝讛 谞讬讞讗 讗诐 讙讜专住讬谉 讛"讝 讙讬讟讱 讻诇 讝诪谉 砖讗注讘讜专 讜诪拽爪转 谞讜住讞讗讜转 讙专住讬 讘讘专讬讬转' 注"诪 讜讛讻讬 诪砖诪注 诪讚拽转谞讬 讜诇讗转专 诇讗 转谞砖讗 注讚 砖讬注讘专讜 诇' 讬讜诐 讜讗讬 讘讚诇讗 讗诪专 诪注讻砖讬讜 诇诪讛 诇讬 诇诪讬转谞讬 讛讻讬 讜讬"诇 讚讘专讬讬转' 诇驻专讜砖讬 讛"讝 讙讟 讚诪转谞讬' 讗转' 讜诇讛讻讬 拽转谞讬 讛"讝 讙讟 讜诇讗 转谞砖讗 注讚 砖讬转拽讬讬诐 讛转谞讗讬 讚诇' 讬讜诐 讻诇讜诪专 讚讻讬 诪诇讗讜 诇' 讬讜诐 讛讜讗 讚讛讜讬 讙讬讟讗 讜诇注讜诇诐 讻诇 讝诪谉 讙专住讬谞谉 讜诇驻讬 讙专住讗 注"诪 诇诪讚谞讜 讘驻讬' 砖讛谞讜转谉 讙讟 诇讗砖转讜 讗注"驻 砖讗诪专 诇讛 诪注讻砖讬讜 讗诐 讛转谞讛 注诇讬讛 转谞讗讬 讜讘讬讟诇讜讛讜 砖谞讬讛诐 讘讟诇 讛讙讟 砖讗讬谉 讛转谞讗讬 讻诇讜诐 诪讗讞专 砖讘讟诇讜讛讜 讜讗讬谞诐 专讜爪讬诐 砖讬讛讬讛 转谞讗讬 讜诇驻讬讻讱 讛讗讜诪专 诇讗砖讛 注"诪 砖转转谞讬 诪讗转讬诐 讝讜讝 讗诐 专爪讜 砖谞讬讛诐 讜讘讟诇讜 讛转谞讗讬 讛讙讟 讘讟诇 讗注"驻 砖谞转谞讛 诇讛 诇讗讞专 诪讻讗谉 砖讻诇 讝诪谉 砖诇讗 拽讬讬诪转讜 讛转谞讗讬 讗驻砖专 诇讘讟诇讜 诪讚注' 砖谞讬讛诐 讜讻砖诪转拽讬讬诐 讛讞谞讗讬 讗讞"讻 讻讗诇讜 诇讗 谞转拽讬讬诐 讛讜讗 讜讻谉 讚注转 讛专"诐 讛住驻专讚讬 讝"诇.
讜讬"诪 砖诪讗 谞转驻讬讬住 讛讜讗 讜讘讟诇讜, 讜讗注"驻 砖砖谞讬谞讜 诪砖讛讙讬' 讙注讬 诇讬讚讛 讗讬谞讜 讬讻讜诇 诇讘讟诇讜 讛讻讗 讻讬讜谉 砖注转讛 谞转谉 讜诇讗 谞转拽讬讬诐 注讚讬讬谉 讛转谞讗讬 讬讻讜诇 讛讜讗 诇讘讟诇讜 讜讗讬谞讜 谞讻讜谉 讻诪讜 砖讗诪专 专"讛 讝"诇 讘转砖讜讘讜转讬讜 讚讻讬讜谉 砖谞转拽专注 讛讙讟 讗讜 砖讗讘讚 讛"讝 讙讟 讜讗讬谉 诪砖讙讬讞讬谉 注诇讬讜 讻砖讗讜诪专 讘讟诇讜 讜讻谉 谞诪讬 讗诪专 专讘 讗转讗 诪砖讘讞讗 讙讗讜谉 讝"诇 讘砖讗诇转讜转 讚专讗砖讬 讛诪讟讜' 讜讗讬谉 讘讜 诪讬讞讜砖.
讜讗诐 转砖讗诇 诇讚讘专讬' 讜讛专讬 讗诪专讜 讘专讗讜讛 砖谞转讬讞讚讛 注诪讜 讘讗驻讬诇' 讞讜砖砖讬谉 诪砖讜诐 拽讚讜砖讬谉 讜诇诪讛 讗讬谉 讞讜砖砖讬谉 诇讘讬讟讜诇 讛讙讟 讚讛讗 诪转谞讬' 讚诪注讻砖讬讜 讗诐 诪转讬 拽讬讬诪讗 诪讛 讝讜 讛砖讗诇讛 讛转诐 转谞讗讬 诪转拽讬讬诐 讘注诇 讻专讞讜 讛讜讗 讛讬讗讱 讬讘讟诇讜 讗讜转讜 讗讘诇 注"诪 砖转转谞讬 诇讬 讘' 诪讗讜转 讝讜讝 讗诐 拽讘诇讛 注诇讬讛 砖诇讗 转拽讬讬诐 讛转谞讗讬 讜诇讗 转转讙专砖 讘讗讜转讛 谞转讬谞讛 讘讟诇 讛讙讟 诪注转讛 讜讗讬谉 爪"诇 讗诐 诇讗 谞转谞讛 诇砖诐 转谞讗讬 讜谞转谞讛 诇讜 诇砖诐 诪转谞讛 讚讙讟 讘讟诇 讗诇讗 讗讜诪专讛 讗讞"讻 谞讜转谞' 讗谞讬 讜诪转拽讬讬诪' 转谞讗讬 讻讘专 谞转讘讟诇 砖讻讬讜谉 砖讘讬讚诐 诇讬讟讜诇 讛转谞讗讬 砖诇讗 转转谉 诪讻讬讜谉 砖讘讟诇讜讛讜 讘讟诇 诇讙诪专讬 讜砖讜讘 讗讬谉 诇讜 拽讬讜诐. 



诪讜讚讬诐 诇讻砖转爪讗 讞诪讛 诪谞专转讬拽讛 诇讻讬 谞驻拽讗 拽讗诪专 . 讜讗讬 诪讬讬转 讘诇讬诇讬讗 诇讗 讛讜讬 讙讟. 讜诇讬讻讗 诇诪讬住诪讱 讗讝诪谞讜 砖诇 砖讟专 诪讜讻讬讞 注诇讬讜 讚讛讗 讘讛讚讬讗 讗诪专 诇讻砖诇讗 讗讘讗 诇讗讞专 讬"讘 讞讚砖 诇讬讛讜讬 讙讟 讗讘诇 诇讗 诪注讻砖讬讜.
讜讗讬 拽"诇 讜讛讗 讗诪专谉 诇注讬诇 讙讘讬 诪转谞讬' 讚转谞谉 讛"讝 讙讬讟讱 诇讗讞专 诪讬转讛 诇讗 讗诪专 讻诇讜诐 讜讗"专 讛讜谞讗 诇讚讘专讬 专' 讬讜住讬 讞讜诇爪' 讗诇诪讗 讘讛讗 谞诪讬 住诪讻讬谞谉 讗讝诪谞讜 砖诇 砖讟专 讜讛讜讬 讻诪讛讬讜诐 讜诇讗讞专 诪讬转讛 讜讗讬谉 讛讻诇 砖讜讬谉 讘讜 讗诇讗 诇诪专 讞讜诇爪' 讜诇诪专 诪转讬讘诪'.
讜讬"诇 驻诇讜讙转讗 讛讬讗 讚讗讘讬讬 住讘专 讛讬讻讗 讚驻专讬砖 讜讗诪专 诇讗讞专 诪讬转讛 诇讗 住诪讻讬谞谉 讗讝诪谞讜 砖诇 砖讟专 讜驻诇讬讙' 讗诇讬砖谞' 讘转专' 讚专讘 讛讜谞讗 讗诇讗 住讘专 诇讛 讻诪讗谉 讚诪转谞讬 诇讛 讗专讬砖讗 讜诇讗 讗住讬驻讗 讜讗注"讙 讚讻讬 讗讬转诪专 讚诇专' 讬讜住讬 讘诇讗讞专 诪讬转讛 讗讬转诪专 砖讗谞讬 讙讘讬 诪诪讜谉 砖讗驻砖专 诇拽讬讬诐 讗转 砖转讬讛谉 讙讜驻讗 诪讝诪谞讜 砖诇 砖讟专 讜驻讬专讗 诇讗讞专 诪讬转讛 讗讘诇 讛讻讗 诇讗 讗诪专讬谞谉 讝诪谞讜 砖诇 砖讟专 诪讜讻讬讞 砖讛专讬 讗诪专 诇讗讞专 诪讬转讛 讜诪砖诪注 讜诇讗 诪讛讬讜诐 讗讘诇 讻砖讗诪专 诪讛讬讜诐 讜诇讗讞专 诪讬转讛 诪转讜讱 砖讗讬谉 讗讚诐 注砖讜讬 诇讞讝讜专 讘讜 讘转专 讻讚讬 讚讘讜专 讞讜砖砖讬谉 讚讬诇诪' 诪转谞讛 讛讜讗 讜诪讛讬讜诐 诪讙讜专砖' 讜讛讗 讚讗诪专讬谞谉 诇注讬诇 讗诪专 专讘讛 讻砖讗诪讜' 讜诇讗讞专 诪讬转讛 讗讬谉 讝讛 讙讟 讻诇诇 拽讗诪专 讜讻讚讗讘讬讬 讚诇讗 讗诪专讬谞谉 讘讬讛 讝诪谞讜 砖诇 砖讟专 诪讜讻讬讞.
讜讬"诇 讛讻诇 诪讜讚讬诐 讻诇 讛讬讻讗 讚讗诪专 诇讻砖转爪讗 砖讗讬谞讜 讙讟 讙诪讜专 讜讗讬谉 诪转讬专讬谉 讗讜转讛 诇讬谞砖讗 讜诇讗 讘讗 讗讘讬讬 诇讜诪专 砖讗讬谉 讘讝讜 诪讞诇讜拽' 讻诇诇 讗讘诇 讘讗 诇讜诪专 砖讗驻讬' 专讘讜转讬谞讜 诇讗 讛转讬专讜讛 诇讬谞砖讗 讘讝讜 讜讻讱 驻讬专砖"讬 讝"诇 讘诪住' 注"讗 讜住讬讜注 诇讝讛 诪讛 砖讛拽砖讜 讘讙诪' 诇注讬诇 讙讘讬 讛讛讬讗 讚讗诪专 专讘 讛讜谞讗 讞讜诇爪' 驻砖讬讟讗 讗诇诪' 诇讬讻' 诪讗谉 讚驻诇讬讙 讜讚讗诪专 专讘讗 讗讬谞讜 讙讟 诇讗讜 诇讙诪专讬 讘讟诇 讗诇讗 诇讜诪专 砖讗讬谉 讙讟 讝讛 诪转讬专讛 诇讬谞砖讗 讜诇注讜诇' 讞讜诇爪' 转讚注 讚讛讗 讻讬 拽讗 住诇拽讗 讚注转讱 诇讗讜拽讜诪讛 讻讚讗诪专 诪讛讬讜诐 讜专讘谞谉 注诇 讻专讞讱 讗讬谞讜 讙讟 讗诇讗 诇讗讜 讚讜拽讗 讗诇讗 讞讜诇爪' 讛砖转讗 谞诪讬 讞讜诇爪'.
讜诇驻讬 诇砖讜谉 专砖"讬 砖讛注诪讬讚讛 讘诪转谞讛 注诐 讗砖转讜 讘诇讬诇讬讗 讜诪转 讘讗讜转讜 诇讬诇讬讗 讜专' 讬讜住讬 讝诪谞讜 砖诇 砖讟专 诪讻砖讬专讜 砖诪注讬谞谉 诪讬谞讛 砖讗诪专 诪讛讬讜诐 讗诐 诪转讬 讜诪转 讘讜 讘讬讜诐 讛"讝 讙讟 讚诪讛讬讜诐 讻诪注讻砖讬讜 砖讛专讬 讝诪谞讜 砖诇 砖讟专 讬讜诐 讛讜讗 砖讛专讬 讗讬谉 讻讜转讘讬谉 砖注讜转 讜诪讻砖讬专讬谉 讗讜转讜 谞专' 讬讜住讬.
讜专"转 讝"诇 讻转讘 讘住讬讚讜专 讛讙讟 砖诇讜 谞讬讞讗 诇讬 诪注讻砖讬讜 讜诪讛讬讜诐 讚讗讬 诪讗讬转 讘讛讛讜讗 讬讜诪讗 诇讗 讬讚注谞讗 诪讛 讗讚讜谉 讘讛. 讜讗谞讬 转诪讛 讗诐 讻讚讘专讬讜 诇转拽谞转 讚专讘 讘讙讬讟讬谉 驻讟专 讜转专讬讱 讬转 驻谞讜谞讬转讗 讗讬谞转转讬讛 诪谉 讬讜诪讗 讚谞谉 讜诇注诇诐 讻诇 讬讜诪讗 讚讗 讬讻讜诇 诇讞讝讜专 讘讜 讜讗讬谞讛 诪讙讜专砖转 诇讻诇 讚讘专讜讙专注 诪讙讟 住转诐 讚讛讗 谞诪讬 诪砖诪注 诪讬讜诐 讝讛 讜讗讬诇讱 转讛讗 诪讙讜专砖转 讜诇讗 讘讬讜诐 讝讛. 讜注讜讚 专讘 讚注讘讬讚 转拽谞转讗 诪砖讜诐 砖"诪 讗诪讗讬 诇讗 讛转拽讬谉 诪谉 诪注讻砖讬讜 讜诇注讜诇诐 诪砖讜诐 砖"诪 讚诪讬讬转 讘讬讜诪讗. 讚讛讗 专讜讘讗 讻讬 转拽讬祝 诇讛讜 注诇诪讗 讟讜讘讗 讬讛讘讬 讙讬讟讗 讗诇讗 讗讜转讜 讛讬讜诐 注爪诪讜 讘讻诇诇 诪讛讬讜诐 讛讜讗 讜讻讬讜谉 砖讛讙讬注 讙讟 诇讬讚讛 讻专转 诇讛 讝诪谉, 讜讻谉 讘砖讟专讜转.





专砖讘"讗

 诇诪讬诪专讗 讚注讻讜 讘诪讚讬谞转 讛讬诐 讛讜讛 拽讬讬诪讗 讜讛讗 讗诪专 专讘 住驻专讗 讻讬 讛讜讜 诪讬驻讟专讬 专讘谞谉 诪讛讚讚讬 讘注讻讜 讛讜讜 诪讬驻讟专讬. 讜讗祝 注诇 讙讘 讚注讻讜 诪拽爪转讛 讘讞讜抓 诇讗专抓 讻诪讜 砖讻转讘转讬 讘专讬砖 诪讻讬诇转讬谉 讗驻讬诇讜 讛讻讬 诪转谞讬转讬谉 诇讗 诪讬转专爪讗 讚讛讙讬注 诇注讻讜 诇讞诇拽 砖讛讜讗 驻讜讙注 专讗砖讜谉 诪砖诪注 讜诪讛 砖诪诪谞讛 讘爪讚 讛讗专抓 讛讜讗 诪讞诇拽 讛讗专抓 讜讛转诐 讛讜讜 诪讬驻讟专讬 专讘谉 讜讻讚讻转讘讬谞谉 讘诪转谞讬转讬谉 讚专讬砖 诪讻讬诇转讬谉.



转谞讬讗 讻讜转讬讛 讚专讘讬 讬讜讞谞谉 讛专讬 讝讛 讙讬讟讬讱 讻诇 讝诪谉 砖讗注讘讜专 诪谞讙讚 驻谞讬讱 砖诇砖讬诐 讬讜诐. 讻讱 讛讬讗 讙讬专住转 讛住驻专讬诐, 讜拽砖讛 拽爪转 讚讻讬讜谉 讚诇讗 讗诪专 诇讛 诪注讻砖讬讜 讜诇讗 注诇 诪谞转 讗诪讗讬 讗讬爪讟专讬讱 诇诪讬转谞讬 讘住讬驻讗 讜诇讗讞专 诇讗 转谞砖讗 注讚 砖诇讜砖讬诐 讬讜诐 讚讛讗 讜讚讗讬 驻砖讬讟讗 讚讛讗 诇讗 讛讜讬 讙讬讟讗 注讚 讘转专 转诇转讬谉, 讜谞专讗讛 讚注诇 诪谞转 砖讗注讘讜专 讙专住讬谞谉 讜讻谉 讛讬讗 讘诪拽爪转 讛谞讜住讞讗讜转 讜讛讬讬谞讜 讚讗讬爪讟专讬讱 诇诪讬诪专 讜诇讗讞专 诇讗 转谞砖讗 注讚 砖诇砖讬诐 讜讗祝 注诇 驻讬 砖讗诐 谞转拽讬讬诐 讛转谞讗讬 谞诪爪讗转 诪讙讜专砖转 诪注讻砖讬讜, 讗讘诇 讛专诪讘"谉 谞"专 讻转讘 讚讙讬专住转 讛住驻专讬诐 讬砖 诇讬讬砖讘讛 讜诇讜诪专 讚讘专讬讬转讗 诇驻专讜砖讬 讛专讬 讝讛 讙讟 讚诪转谞讬转讬谉 讗转讗 讜诇讛讻讬 拽转谞讬 讛专讬 讝讛 讙讟 讜诇讗 转谞砖讗 注讚 砖讬转拽讬讬诐 讛转谞讗讬 讚砖诇砖讬诐 讬讜诐 讻诇讜诪专 讚诇讻讬 诪讟讜 转诇转讬谉 讬讜诪讬谉 讛讜讗 讚讛讜讬 讙讬讟讗.



讜诇讙讟 讬砖谉 讗讬谉 讞讜砖砖讬谉 砖讛专讬 诇讗 谞转讬讬讞讚 注诪讛. 讜讛讬讬谞讜 转谞讬讗 讻讜转讬讛 讚专讘讬 讬讜讞谞谉 讚讗讬 讻专讘 讛讜谞讗 讛讗 讗诐 讘讗 注诇讬讛 讘诇讗 讙讟 讬砖谉 诪讬驻住讬诇 讚讛讗 讗转谞讛 讘转砖诪讬砖 讜诇讗 拽讬讬诐 转谞讗讜.



讜诇讬讞讜砖 砖诪讗 驻讬讬住. 讻转讘 专砖"讬 讝"诇 讻砖讛讜讗 讘讗 讗爪诇讛 驻讬讬住 拽讟讟讛 砖讘讬谞讬讛诐 讜谞转讬讞讚 注诪讛 讜讗讬谉 驻讬专讜砖讜 注讜诇讛 讘讻讗谉 讻讛讜讙谉 讚讻讬讜谉 讚讗诪专讬谞谉 讜诇讙讟 讬砖谉 讗讬谉 讞讜砖砖讬谉 砖讛专讬 诇讗 谞转讬讞讚 注诪讛, 讜讚讗讬 诪砖诪注 讚讛讗 讚驻专讻讬谞谉 讜诇讬讞讜砖 砖诪讗 驻讬讬住 诪讬诇转讗 讗讞专讬转讬 讛讬讗 讜诇讗讜 砖诪讗 谞转讬讞讚 注诪讛 拽讗诪专, 讜讻讘专 讛讗专讻转讬 讘讝讛 讘转讞讬诇转 驻专拽 讛诪讘讬讗 讘转专讗 讘住讬讬注转讗 讚砖诪讬讗.
讜专讘谞讜 转诐 讝"诇 驻讬专砖 诇讗讞专 砖诇砖讬诐 讬讜诐 谞诪讬 讗诪讗讬 转谞砖讗 诇讗讞专 诇讬讞讜砖 砖诪讗 谞转驻讬讬住 讜讘讗 讘讞砖讗讬 讜谞转讘讟诇 转谞讗讜, 讜讛讗 讚讗诪专讬谞谉 诪讗谉 讚诪转谞讬 诇讛 讗诪转谞讬转讬谉 讻诇 砖讻谉 讗讘专讬讬转讗, 讛讬讬谞讜 讻诇 砖讻谉 诪砖讜诐 讚讛讬讛 讛讜诇讱 讜讘讗 讚讗讝 讬讜转专 拽专讜讘 诇讞讜砖 砖诪讗 讘讗 讻讚专讻讜 讜诇讗 专讗讬谞讜讛讜 讜讻谉 驻讬专砖 专砖"讬 讝"诇 讚讛讬讬谞讜 讻诇 砖讻谉 讚诪讗谉 讚诪转谞讬 诇讛 讗诪转谞讬转讬谉, 讗讘诇 专讘谞讜 讗诇驻讗住讬 讝"诇 讻转讘 讘转砖讜讘讜转讬讜 砖诪讗 驻讬讬住讛 讘讚讘专讬诐 讜诪讞诇讛 诇讜 讛转谞讗讬 讜讘讟诇 讛转谞讗讬 讜诇讜诪专 讚讗祝 注诇 讙讘 讚谞转注讻讘 诇讘住讜祝 讘讘讬专讜专 砖诇砖讬诐 讬讜诐 讻讙讜谉 讚讗转讜 住讛讚讬谉 讜诪住讛讚讬 注诇讬讛 讚诇讗 讝讝讛 讬讚讜 诪转讜讱 讬讚诐 讻诇 砖诇砖讬诐 讬讜诐 讗驻讬诇讜 讛讻讬 讗讬讻讗 诇诪讬讞砖 讚诪注讬拽专讗 讻砖讛讬讛 讛讜诇讱 驻讬讬住讛 讜谞转驻讬讬住讛 讜诪讞诇讛 诇讜 讛转谞讗讬 讜谞转讘讟诇 诪讚注转 砖谞讬讛诐 讜讛讬讬谞讜 讚讗诪专讬谞谉 诪讗谉 讚诪转谞讬 诇讛 讗诪转谞讬转讬谉 讻诇 砖讻谉 讗讘专讬讬转讗 讻诇讜诪专 诪讗谉 讚讞讗讬砖 讗诪转谞讬转讬谉 诇砖诪讗 讘讗 诇诪讚讬谞讛 讘讞砖讗讬 讗祝 注诇 驻讬 砖讗诇讜 讘讗 讛讬讛 谞专讗讛 诇讘谞讬 讛诪讚讬谞讛 讻诇 砖讻谉 讚讞讗讬砖 诇讞砖砖讗 讚砖诪讗 驻讬讬住 讘讞砖讗讬, 讗讘诇 诪讗谉 讚讞讗讬砖 讗讘专讬讬转讗 讛转诐 讛讜讗 讚讞讗讬砖 诪砖讜诐 讚注讘讬讚讬 讗讬谞砖讬 讚诪驻讬讬住讬 讗讘诇 诇诪讬转讬 讘爪谞注讛 诇讗 讞讗讬砖 砖讛专讬 诇讗 讘讗 砖讗诇讜 讘讗 讛讬讜 专讜讗讬谉 讗讜转讜 讘谞讬 讗讚诐 讻讱 驻讬专砖 讛讜讗 讝"诇 讘转砖讜讘讛. 讜谞专讗讛 砖讛讜讗 讝"诇 住讜讘专 讚砖转讬 讞砖砖讜转 讞诇讜拽讜转 讛谉 讚讗讘专讬讬转讗 讞讬讬砖讬谞谉 砖诪讗 驻讬讬住讛 讜讗诪转谞讬转讬谉 讞讬讬砖讬谞谉 砖诪讗 讘讗 讜诇讬砖谞讗 讚讙诪专讗 讜讚讗讬 诪住讬讬注讜 讚讗讘专讬讬转讗 驻专讻讬谞谉 讜诇讬讞讜砖 砖诪讗 驻讬讬住 讜诪讗谉 讚诪转谞讬 诇讛 讗诪转谞讬转讬谉 驻专讬讱 讜诇讬讞讜砖 砖诪讗 讘讗, 讗诇讗 讚拽砖讬讗 诇讬 讚讛讗 诪讗谉 讚讞讗讬砖 诇驻讬讜住, 讘讬谉 讗讘专讬讬转讗 讘讬谉 讗诪转谞讬转讬谉 讗讬讻讗 诇诪讬讞砖 诇讛 讜讻谉 谞诪讬 诇诪讗谉 讚讞讗讬砖 诇砖诪讗 讘讗 讘转专讜讬讬讛讜 讗讬讻讗 诇诪讬讞砖 诇讬讛, 讜注讜讚 讚讗讬讻讗 讚诪转谞讬 诇讛 讗诪转谞讬转讬谉 拽讗诪专 讚诪砖诪注 讚讛讗讬 讞砖砖讗 讚诪转谞讬转讬谉 讗讘讬专讬转讗 讚讛讬讬谞讜 砖诪讗 驻讬讬住 讗讬讻讗 讚诪转谞讬 诇讛 讗诪转谞讬转讬谉, 讜砖诪讗 诇讗讜 讗讞砖砖讗 讙讜驻讛 拽讗诪专, 讗诇讗 讛讻讬 拽讗诪专 讗讬讻讗 讚诪转谞讬 讗诪转谞讬转讬谉 讚讗讬讻讗 诇诪讬讞砖 讘讛 讚诇讗 诇讬讛讜讬 讙讬讟讗 讚讚讬诇诪讗 讘讗 讘讞砖讗讬, 讜讗祝 注诇 驻讬 砖讗祝 讘诪转谞讬转讬谉 讗讬讻讗 诇诪讬讞砖 诇砖诪讗 驻讬讬住 谞讬讞讗 诇讬讛 诇诪转谞讬 讞砖砖 讘讬讗讛 诇讗砖诪讜注讬谞谉 讚讗驻讬诇讜 诇砖诪讗 讘讗 讘讞砖讗讬 讗讬讻讗 诇诪讬讞砖 讜谞驻拽讗 诪讬谞讛 讛讬讻讗 讚讗诪专 诇讛 谞讗诪谞转 注诇讬 诇讜诪专 砖诇讗 驻讬讬住转讬 讚讗讻转讬 讞讬讬砖讬谞谉 砖诪讗 讘讗 讜谞转讘讟诇 转谞讗讜, 讜讛讗 讚讗诪专讬谞谉 诪讗谉 讚诪转谞讬 讗诪转谞讬转讬谉 讜诪讗谉 讚诪转谞讬 讗讘专讬讬转讗 诇讗讜 诇诪讬诪专讗 讚讗诪转谞讬转讬谉 讗讬讻讗 诇诪讬转谞讬 讛讗 讜诇讗 讗讘专讬讬转讗 讗讜 讗讘专讬讬转讗 讜诇讗 讗诪转谞讬转讬谉 讗诇讗 讞砖砖讗 讚转谞讜 讗诪转谞讬转讬谉 讜讞砖砖讗 讚诪转谞讜 讗讘专讬讬转讗 拽讗诪专, 讜专讘谞讜 讞谞谞讗诇 讝"诇 驻讬专砖 砖诪讗 驻讬讬住 讜讘讟诇 讛讙讟 讚讛讜讗 讝"诇 讙讜专住 讻诇 讝诪谉 砖讗注讘讜专 诪谞讙讚 驻谞讬讱 讜讻讬讜谉 讚诇讗 讗诪专 诇讛 诪注讻砖讬讜 讜诇讗 注诇 诪谞转 讗祝 注诇 驻讬 砖诪住专讜 诇讛 讬讻讜诇 讛讜讗 诇讘讟诇讜, 讜诇驻讬 讝讛 讛讗 讚讗诪专讬谞谉 讚诪讗谉 讚诪转谞讬 诇讛 讗诪转谞讬转讬谉 讻诇 砖讻谉 讚诪转谞讬 诇讛 讗讘专讬讬转讗 讛讬讬谞讜 讟注诪讗 诪砖讜诐 讚讻讬讜谉 砖讛讬讛 讛讜诇讱 讜讘讗 拽专讜讘 讛讚讘专 砖谞转驻讬讬住 讜讘讟诇 转谞讗讜 讘讞砖讗讬 诪讛 砖讗讬谉 讻谉 讘诪转谞讬转讬谉 讚专讜讘 讘谞讬 讗讚诐 讗讬谉 注砖讜讬讬谉 诇讘讗 讘讞砖讗讬, 讜讗祝 讘谞讜住讞讜转讬讜 砖诇 专讘谞讜 讗诇驻讗住讬 讝"诇 讻讱 讻转讜讘 讘讛谉 讜转诪讬讛讗 诇讬 讚讻讬讜谉 讚诇讗 讗诪专 诇讛 诪注讻砖讬讜 讜诇讗 注诇 诪谞转 诇诪讛 讛讜爪专讱 讜诇注谞讬谉 驻住拽 讛诇讻讛, 诪住转讘专讗 讚拽讬讬诪讗 诇谉 讻诪讗谉 讚诪转谞讬 诇讛 讗诪转谞讬转讬谉 讞讚讗 讚拽讬讬诪讗 诇谉 讻讗讬讻讗 讚讗诪专讬 讜讗讬讻讗 讚诪转谞讬 诇讛 讻讗讬讻讗 讚讗诪专讬 讛讬讗, 讜注讜讚 讘讚讗讜专讬讬转讗 讛诇讱 讗讞专 讛诪讞诪讬专 讛讬诇讻讱 讗驻讬诇讜 讗诪专 诇讛 讗诐 诇讗 讘讗转讬 诪讻讗谉 讜注讚 砖谞讬诐 注砖专 讞讚砖 讜诇讗 谞讜讚注 讻讬 讘讗 讘转讜讱 砖谞讬诐 注砖专 讞讚砖 讗驻讬诇讜 讛讻讬 讞讬讬砖讬谞谉 砖诪讗 讘讗 讘讞砖讗讬 讜诇讗 讛专讙讬砖 讗讚诐 讘讘讬讗转讜 讜讻诇 砖讻谉 讚讞讬讬砖讬谞谉 砖诪讗 驻讬讬住, 讜讛谞讬 诪讬诇讬 讘谞砖讜讗讛 砖诇讘讜 讙住 讘讛 讞讜砖砖讬谉 砖诪讗 驻讬讬住讛, 讗讘诇 讘讗专讜住讛 砖讗讬谉 诇讘讜 讙住 讘讛 讗讬谉 讞讜砖砖讬谉 砖诪讗 驻讬讬住 讻讚讗诪专讬谞谉 讘驻专拽 讻诇 讛讙讟 讗诪专 专讘讗 讗诐 讗诪专讜 讘谞砖讜讗讛 讬讗诪专讜 讘讗专讜住讛, 讜讘谞砖讜讗讛 谞诪讬 讗诐 讗诪专 谞讗诪谞转 注诇讬 诇讜诪专 砖诇讗 讘讗转讬 讜诇讗 驻讬讬住转讬 讗讬谉 讞讜砖砖讬谉 诇讜 讚诪注讬拽专讗 讗讚注转讗 讚讛讻讬 讙诪专 讜讬讛讬讘 诇讛 讚讗讬 讗诪专讛 诇讗 讘讗 讜诇讗 驻讬讬住 讚诇讬讛讜讬 讙讬讟讗 诪注诇讬讗 讜诪讘讟诇 转谞讗讜 诪注转讛, 讜诪讬讛讜 讛专诪讘"诐 讝"诇 讻转讘 讚诇砖诪讗 讘讗 讘住转专 讗讬谉 讞讜砖砖讬谉, 讜讻谉 讻转讘 讘驻专拽 讬"讜 [讘谞讚驻住: 讟] 诇驻讬 砖讗讬谉 讚专讱 讘谞讬 讗讚诐 诇讘讗 讘爪注专讗 [讘谞讚驻住: 讘爪谞注讛], 讜专讘讬 讞谞谞讗诇 讝"诇 讻诪讗谉 讚诪转谞讬 诇讛 讗诪转谞讬转讬谉 讜诇讞讜诪专讗.



讗诪专 讗讘讬讬 讛讻诇 诪讜讚讬诐 讛讬讻讗 讚讗诪专 诇讛 诇讻砖转爪讗 讞诪讛 诪谞专转讬拽 诇讻讬 谞驻拽讗 拽讗诪专 诇讛. 驻讬专砖 专砖"讬 讝"诇: 讛讗讜诪专 诇讗砖转讜 讘诇讬诇讛 讝讛 讙讬讟讱 诇讻砖转爪讗 讞诪讛 诪谞专转讬拽讛 诇讻讬 谞驻拽讗 拽讗诪专 讜讗讬 诪讗讬转 讘诇讬诇讛 诇讗 讛讜讬 讙讬讟讗 讜讙讘讬 诪转谞讬转讬谉 讛专讬 讝讛 讙讬讟讬讱 讻砖诇讗 讗讘讗 诇讗讞专 砖谞讬诐 注砖专 讞讚砖 诇讗讜 讙讟 讛讜讗 讜诇讬讻讗 诇诪住诪讱 讗讝诪谞讜 砖诇 砖讟专 诪讜讻讬讞 讚讛讗 讘讛讚讬讗 讗诪专 讚讻砖诇讗 讗讘讗 讬讛讗 讙讟 讗讘诇 诇讗 诪注讻砖讬讜, 讜讗讬讻讗 诇讗拽砖讜讬讬 讜讛讗 转谞谉 讛专讬 讝讛 讙讬讟讬讱 诇讗讞专 诪讬转讛 诇讗 讗诪专 讻诇讜诐 讜讗诪专 专讘 讛讜谞讗 讜诇讚讘专讬 专讘讬 讬讜住讬 讞讜诇爪转 讗诇诪讗 讘讛讗 谞诪讬 讗诪专讬谞谉 讝诪谞讜 砖诇 砖讟专 诪讜讻讬讞 讜讛讜讛 诇讬讛 讻诪讛讬讜诐 讜诇讗讞专 诪讬转讛 讜讗讬谉 讛讻诇 砖讜讬谉 讘讜 讗诇讗 诇诪专 讞讜诇爪转 讜诇诪专 诪转讬讘诪转. 讬砖 诇讜诪专 讚讗讘讬讬 住讘专 诇讛 讻诪讗谉 讚诪转谞讬 诇讛 诇讚专讘 讛讜谞讗 讗专讬砖讗 讗讘诇 讗住讬驻讗 讚讛讬讬谞讜 讝讛 讙讬讟讬讱 诇讗讞专 诪讬转讛 诇讗 讗诪专 讻诇讜诐 [讘谞讚驻住: 诪讜讚讛 讛讜讗 讚诇讗 驻诇讬讙 讘讛 专讘讬 讬讜住讬 讜诇讻讜诇讬 注诇诪讗 诇讗 讗诪专 讻诇讜诐] 讜诪转讬讘诪转. 讜讗诐 转讗诪专 讜讛讗 专讘讬 讬讜住讬 讻讬 讗诪专讛 讙讘讬 讻讜转讘 谞讻住讬讜 诇讘谞讜 讜诇讗讞专 诪讜转讜 讗诪专讛, 讗讬讻讗 诇诪讬诪专 讚诪诪讜谞讗 砖讗谞讬 讚讗讬讻讗 诇拽讬讜诪讬讛 讻讜诇讬讛 诇讬砖谞讬讛 讙讜驻讗 诪讝诪谞讜 砖诇 砖讟专 讜驻讬专讗 诇讗讞专 诪讬转讛 讗讘诇 讛讻讗 诇讗 讗诪专讬谞谉 讝诪谞讜 砖诇 砖讟专 诪讜讻讬讞 讚讛讗 诇讗讞专 诪讬转讛 拽讗诪专 讚诪砖诪注 讜诇讗 诪讛讬讜诐, 讜诪讬讛讜 讻砖讗诪专 讘讛讚讬讗 诪讛讬讜诐 讜诇讗讞专 诪讬转讛 诪讬诪专 讗诪专讬谞谉 诪转讜讱 砖讗讬谉 讗讚诐 注砖讜讬 诇讞讝讜专 讘讜 讘转讜讱 讻讚讬 讚讘讜专讜 讞讜砖砖讬谉 讚讬诇诪讗 转谞讗讛 讛讜讗 讜诪讛讬讜诐 诪讙讜专砖转 诇讻砖讬诪讜转, 讜诇驻讬 驻讬专讜砖 讝讛 讛讜讗 讚讗诪专 专讘讛 诇注讬诇 讻砖讗诪讜转 讜诇讗讞专 诪讬转讛 讗讬谉 讝讛 讙讟 讚诇讗 讛讜讬 讙讬讟讗 讻诇诇 拽讗诪专 讜讻讗讘讬讬 讚诇讗 讗诪专讬谞谉 讘讬讛 讝诪谞讜 砖诇 砖讟专 诪讜讻讬讞, 讜专砖"讬 讝"诇 讘注爪诪讜 驻讬专砖讛 讘注讘讜讚讛 讝专讛 讘注谞讬谉 讗讞专 讚讛讻讬 拽讗诪专 讛讻诇 诪讜讚讬诐 讻诇 讛讬讻讗 讚讗诪专 诇讻砖转爪讗 讞诪讛 诪谞专转讬拽讛 砖讗讬谞讜 讙讟 讙诪讜专 讜讗驻讬诇讜 专讘讜转讬谞讜 诇讗 讛讬讜 诪转讬专讬谉 讗讜转讛 诇讬谞砖讗 讗讘诇 诪讻诇 诪拽讜诐 注讚讬讬谉 讛讜讗 诪讞诇讜拽转 讚诇诪专 讞讜诇爪转 讜诇诪专 诪转讬讘诪转, 讜讛讗 讚讗诪专 专讘讛 诇注讬诇 讗讬谞讜 讙讟 讗讬谞讜 讙讟 讙诪讜专 拽讗诪专 讜诇讗讜 诇诪讬诪专讗 砖讬讛讗 讘讟诇 诇讙诪专讬 讗诇讗 讞讜诇爪转, 讜转讚注 诇讱 讚讛讗 讻讬 讛讜讛 住诇拽讗 讚注转讬谉 诇讗讜拽诪讗 讘讚讗诪专 诪讛讬讜诐 讜专讘谞谉, 注诇 讻专讞讬谉 讗讬谞讜 讙讟 讙诪讜专 拽讗诪专 讜讞讜诇爪转 讚讛讗 讘诪讛讬讜诐 讜诇讗讞专 诪讬转讛 诇专讘谞谉 住驻讜拽讬 诪住驻拽讗 诇讛讜 讗讬 转谞讗讛 讛讜讬 讗讬 讞讝专讛 讛讜讬 讜讞讜诇爪转 讜诇讗 诪转讬讘诪转 讜讛砖转讗 谞诪讬 讻讬 诪讜拽诪转 诇讛 讘诇讗 诪讛讬讜诐 讜专讘讬 讬讜住讬 讞讜诇爪转, 讜讛住讬讜注 诇驻讬专讜砖 讝讛 诪讚讗拽砖讬谞谉 讘讙诪专讗 诇注讬诇 讙讘讬 诪讗谉 讚诪转谞讬 诇讛 讛讛讬讗 讚讗诪专 专讘 讛讜谞讗 讞讜诇爪转 讗住讬驻讗 讞讜诇爪转 驻砖讬讟讗 讗诇诪讗 诇讬讻讗 诪讗谉 讚驻诇讬讙 讘讛讗 讚诇专讘讬 讬讜住讬 讗驻讬诇讜 讘讝讛 讙讬讟讬讱 诇讗讞专 诪讬转讛 讞讜诇爪转, 讜诪转讜讱 驻讬专讜砖讜 砖诇 专砖"讬 讝"诇 砖诪注诪讬讚讛 讘诪转谞讛 注诐 讗砖转讜 讘诇讬诇讛 讜诪转 讘讗讜转讜 诇讬诇讛 注爪诪讜 砖诪注讬谞谉 讚砖讻讬讘 诪专注 砖讗诪专 讛专讬 讝讛 讙讬讟讬讱 诪讛讬讜诐 讗诐 诪转讬 讜诪转 讘讗讜转讜 讬讜诐 讛专讬 讝讛 讙讟 讙诪讜专 讜诇讗 讗诪专讬谞谉 讚诪讛讬讜诐 住讜祝 讛讬讜诐 拽讗诪专 讜讛讗 诪讬转 诇讬讛 拽讜讚诐 讙诪专讜 砖诇 讬讜诐 讜讗讬谉 讙讟 诇讗讞专 诪讬转讛 讗诇讗 诪讛讬讜诐 讻诪注讻砖讬讜 讚诪讬 讜转讚注 诇讱 讚讛讗 诇专讘讬 讬讜住讬 讝诪谞讜 砖诇 砖讟专 诪讻砖讬专讜 讜讝诪谞讜 砖诇 砖讟专 诪讛讬讜诐 讛讜讗 讚讛讗 诇讗 讻转讘讬谞谉 砖注讜转 讜讗驻讬诇讜 讛讻讬 讘诪转谞讛 注诪讛 讘诇讬诇讛 讜诪转 讘诇讬诇讛  诪讻砖讬专讬谉 讗讜转讜 诇专讘讬 讬讜住讬, 讜专讘讜转讬谞讜 讘注诇讬 讛转讜住驻讜转 讝"诇 讻转讘讜 讘砖诐 专讘谞讜 转诐 讝"诇 砖讻转讘 讘住讚讜专 讛讙讟 砖诇讜 谞讬讞讗 诇讬讛 诪注讻砖讬讜 诪诪讛讬讜诐 讚讗讬 诪讗讬转 讘讛讛讜讗 讬讜诪讗 诇讗 讬讚注谞讗 诪讗讬 讗讬讚讜谉 讘讛, 讜讛专诪讘"谉 谞"专 讛拽砖讛 注诇讬讜 讚讗诐 讻谉 专讘 讚注讘讬讚 转拽谞转讗 诪讬讜诪讗 讚谞谉 讜诇注诇诐 讗诪讗讬 诇讗 讗转拽讬谉 诪注讻砖讬讜 讜诇注诇诐 诪砖讜诐 砖讻讬讘 诪专注 讚诪讗讬转 讘讬讜诪讬讛 讚讛讗 专讜讘讗 讻讬 转拽讬祝 诇讛讜 注诇诪讗 讟讜讘讗 讬讛讘讬 讙讬讟讗, 讗诇讗 讗讜转讜 讬讜诐 注爪诪讜 讘讻诇诇 诪讛讬讜诐 讛讜讗.





转讜住驻讜转 专讬"讚

讗诪专 专讘 讛讜谞讗 诪讗讬 驻谞讬讱 转砖诪讬砖 讜讗诪讗讬 拽专讬 诇讬讛 驻谞讬讱 (诇讬诪讗 诪讬诇转讗) [诇讬砖谞讗 诪注诇讬讗] 谞拽讬讟 讜讛诇讻讱 讗注"驻 砖讛讬讛 讛讜诇讱 讜讘讗 讛讜讗讬诇 讜诇讗 谞转讬讞讚 注诪讛 讛讜讬 讙讟:



讜专' 讬讜讞谞谉 讗诪专 诇注讜诇诐 驻谞讬讱 诪诪砖 讜讛讗讬 讚拽转谞讬 讛专讬 讝讜 诪讙讜专砖转 讛"讝 讙讟 讚诇讗 讛讜讬 讙讟 讬砖谉 讜诇讻讬 诪诇讜 转诇转讬谉 讬讜诪讬谉 讛讜讬 讙讬讟讗. 驻讬' 诇注讜诇诐 驻谞讬讱 拽讗诪专 诪诪砖 砖讻诇 讝诪谉 砖诇讗 谞注诇诐 诪注讬谞讬讛 诇' 讬讜诐 讗讬谞讜 讙讟 讜诪讗讬 讚拽砖讛 诇讱 讜讛讗 诇讗 注讘专 讜讛讬讻讬 转谞讬 讛专讬 讝讛 讙讟 诇讗 拽转谞讬 讛专讬 讝讛 讙讟 诇讛讬讜转讛 诪讙讜专砖转 讗诇讗 讛讻讬 拽转谞讬 讛专讬 讝讛 讙讟 讻砖专 讚诇讻讬 诪诇讜 转诇转讬谉 讬讜诪讬谉 讜谞注诇诐 诪诪谞讛 诇' 讬讜诐 诪讙讜专砖转 讛讬讗 讜诇讗 讗诪专讬' 讻讬讜谉 砖讛讬讛 讛讜诇讱 讜讘讗 谞讬讞讜砖 诇讙讟 讬砖谉 讗诇讗 讻讬讜谉 砖诇讗 谞转讬讞讚 注诪讛 讗讬谉 诇讞讜砖 诇讙讟 讬砖谉. 转谞讬讗 讻讜转讬讛 讚专' 讬讜讞谞谉 讛专讬 讝讛 讙讬讟讬讱 讻诇 讝诪谉 砖讗注讘讜专 诪讻谞讙讚 驻谞讬讱 诇' 讬讜诐 讜讛讬讛 讛讜诇讱 讜讘讗 讛讜诇讱 讜讘讗 讛讜讗讬诇 讜诇讗 谞转讬讞讚 注诪讛 讛专讬 讝讛 讙讟 讜诇讗讞专 诇讗 转谞砖讗 注讚 诇' 讬讜诐 讜诇讙讟 讬砖谉 讗讬谉 讞讜砖砖讬谉 砖讛专讬 诇讗 谞转讬讞讚 注诪讛 驻讬' 讛专讬 讝讛 讙讟 讻砖专 砖讗诐 讬砖诇讬诐 诇' 讬讜诐 讜诇讗 讬讘讗 讛讬讗 诪讙讜专砖转 讜谞砖讗转 诇讗讞专 讜诇讗 讞讬讬砖讬谞谉 诇讙讟 讬砖谉 砖讛专讬 诇讗 谞转讬讞讚 注诪讛. 讜驻讬' 讛诪讜专讛 讙讟 讬砖谉 讻诇 砖谞转讬讞讚 注诪讛 讘讬谉 讻转讬讘讛 诇谞转讬谞讛 讜驻住诇讜讛讜 专讘谞谉 砖诪讗 讬讗诪专讜 讙讬讟讛 拽讜讚诐 诇讘谞讛 诇拽诪谉 讘驻专拽 讛讝讜专拽 讜拽砖讛 诇讬 讘讛讗讬 驻讬专讜砖讗 讞讚讗 讘讙讟 讬砖谉 讚诇拽诪谉 讗诪专讬' 讗诐 谞转讙专砖讛 讘讜 转谞砖讗 诇讻转讞诇讛 讚讗讬谉 讘讜 砖讜诐 讗讬住讜专 砖讘注讜诇诐 讜讙专讜砖讛 讙诪讜专讛 讛讬讗 讜诇讗 讗诪专讬' 讗诇讗 砖诇讗 转转讙专砖 讘讜 诇讻转讞诇讛 (讗诇讗) 诪驻谞讬 诇注讝 讛讜诇讚 讜讗"讻 讗诪讗讬 诪拽砖讬' 讜谞讬讞讜砖 砖诪讗 驻讬讬住 讜讗驻讬诇讜 讗诐 驻讬讬住 讜讘讗 注诇讬讛 讻讬讜谉 砖诪讜转专转 诇讛谞砖讗 讘讜 诇讻转讞诇讛 诪讗讬 讗讬讻驻转 诇谉 讜转讜 讘讙讟 讬砖谉 讚讛转诐 讛讬讞讜讚 讛讜讗 拽讜讚诐 讛谞转讬谞讛 讜讛诇讻讱 讛讜讗 讻砖专 砖讛讙讟 讘讗 讜注讜拽专 讻诇 讛拽讬讚讜砖讬谉 砖讛讬讜 诇驻谞讬讜 讗讘诇 讛讻讗 讛讬讞讜讚 讛讜讗 诇讗讞专 谞转讬谞转 讛讙讟 讜讬"诇 拽讚砖讛 讘讘讬讗讛 讜爪专讬讻讛 讙讟 讗讞专 讛诇讻讱 谞"诇 诇驻专砖 讘讙讟 讬砖谉 讚讛讻讗 讞诪讜专 诪讙讟 讬砖谉 讚讛转诐 讚讛转诐 讗诪专讬' 讗诐 谞转讙专砖讛 讘讜 转谞砖讗 诇讻转讞诇讛 讗讘诇 讛讻讗 讗诐 谞转讬讞讚 注诪讛 诇讗讞专 砖谞转谞讜 诇讛 讛讙讟 讘讟诇 砖讗诐 讗诪专 诇讛 讛专讬 讝讛 讙讬讟讬讱 诪注讻砖讬讜 讻诇 讝诪谉 砖讗注讘讜专 诪讻谞讙讚 驻谞讬讱 诇' 讬讜诐 砖讗讬谞讜 讬讻讜诇 诇讘讟诇讜 讘谞转讬讬诐 讗诇讗 讻诇 讝诪谉 砖讬注讘讜专 讛讙讟 拽讜谞讛 诇诪驻专注 讗讘诇 讛讬讞讜讚 砖谞转讬讞讚 注诪讛 诪讘讟诇 讛讙讟 讚讞讬讬砖讬谞谉 砖诪讗 讘讗 注诇讬讛 讜拽讚砖讛 讘讘讬讗讛 讜讛讙讟 诇讗 注拽专 讗诇讗 拽讬讚讜砖讬诐 讛专讗砖讜谞讬诐 讜爪专讬讻讛 讙讟 讗讞专 诇讘讬讗讛 讝讜 讜讗诐 诇讗 讗诪专 诇讛 诪注讻砖讬讜 讗诇讗 讻诇 讝诪谉 砖讗注讘讜专 砖讗讬谉 讛讙讟 诪转拽讬讬诐 讗诇讗 诇讻砖讬注讘讜专 讜诇讗 诇诪驻专注 讜注讚 讗讝 讛讬讗 讗砖转 讗讬砖 讙诪讜专讛 砖讗讬谉 诇讜诪专 拽讚砖讛 讘讛讛讜讗 讬讞讜讚 诪"诪 讬"诇 砖讘讟诇 讛讙讟 讘讗讜转讛 讘讬讗讛 砖注砖讛 砖讛专讬 讻讬讜谉 砖诇讗 讗诪专 诪注讻砖讬讜 讬讻讜诇 讛讜讗 诇讘讟诇讜 讻诇 讝诪谉 砖专讜爪讛 讜讻讬讜谉 砖讘讗 注诇讬讛 讘转讜专转 讗讬砖讜转 讜诇讗 讘转讜专转 讘注讬诇转 讝谞讜转 讗讬谉 诇讱 讘讟讜诇 讙讚讜诇 诪讝讛 讜讗驻讬诇讜 注讘专 诪讻谞讙讚 驻谞讬讛 诇' 讬讜诐 诇讗讞专 诪讬讻谉 讗讬谞讛 诪讙讜专砖转 讘谞转讬谞讛 讛专讗砖讜谞讛 砖注砖讛 讻讬讜谉 砖讬砖 讬讞讜讚 讗讞专讬讛 讜爪专讬讱 诇讬讟讜诇 讛讙讟 诪讬讚讛 讜诇讞讝讜专 讜诇讬转谞讜 诇讛 讜诇讛转谞讜转 注诪讛 驻注诐 讗讞专转 砖讗注"驻 砖讘讟诇讜 讗诐 专讜爪讛 诇讞讝讜专 讜诇讙专砖 讘讜 讬讻讜诇 诇讙专砖 讘讜. 讜谞讬讞讜砖 砖诪讗 驻讬讬住. 驻讬' 讗诪讗讬 转谞讬 讜诇讙讟 讬砖谉 讗讬谉 讞讜砖砖讬谉 谞讬讞讜砖 砖诪讗 讻砖讛讬讛 讘讗 讗爪诇讛 驻讬讬住 拽讟讟讛 砖讘讬谞讬讛诐 讜谞转讬讞讚 注诪讛 讜诇讗讞专 讝诪谉 讗转讬 讘注诇 讜诪注专注专 讜讗讜诪专 驻讬讬住转讬. 讗诪专 专讘讛 讘专 专讘 讛讜谞讗 讛讻讬 讗诪专 讗讘讗 诪专讬 诪砖诪讬讛 讚专讘 讘讗讜诪专 谞讗诪谞转 注诇讬 诇讜诪专 砖诇讗 讘讗转讬. 驻讬' 讘砖注转 讛转谞讗讬 讗诪专 注"诪 讻谉 讗谞讬 诪讜住专 诇讛 砖转讛讗 谞讗诪谞转 注诇讬 讻诪讗讛 注讚讬诐 讻诇 讝诪谉 砖转讗诪专 砖诇讗 讘讗转讬 讜谞转讬讞讚转讬 注诪讛:



讜讗讬讻讗 讚诪转谞讬 诇讛讗 讗诪转谞讬' 诪注讻砖讬讜 讗诐 诇讗 讘讗转讬 诪讻讗谉 讜注讚 讬"讘 讞讚砖 讜诪转 讘转讜讱 讬"讘 讞讚砖 讛专讬 讝讛 讙讟 讜谞讬讞讜砖 砖诪讗 驻讬讬住 讗诪专 专讘讛 讘专 专讘 讛讜谞讗 讛讻讬 讗诪专 讗讘讗 诪专讬 诪砖诪讬讛 讚专讘 讘讗讜诪专 谞讗诪谞转 注诇讬 诇讜诪专 砖诇讗 讘讗转讬. 诪讗谉 讚诪转谞讬 诇讛 讗诪转谞讬' 讻"砖 讗讘专讬讬转讗 讜诪讗谉 讚诪转谞讬 诇讛 讗讘专讬讬转讗 讗讘诇 诇诪转谞讬' 讗诐 诇讗 讘讗转讬 拽转谞讬 讜讛专讬 诇讗 讘讗 驻讬' 讘讘专讬讬转讗 讚转谞讬 讛讬讛 讛讜诇讱 讜讘讗 讬砖 诇讞讜砖 砖诪讗 驻讬讬住 讗讘诇 诪转谞讬' 讚诇讗 转谞讬 讜讘讗 诇讗 讞讬讬砖讬谞谉 砖诪讗 讘讗:





诪讛专砖"讗 - 讞讬讚讜砖讬 讛诇讻讜转

讙诪专讗 讻"砖 讗讘专讬讬转讗 诪讗谉 讚诪转谞讬 诇讛 讗讘专讬讬转讗 讻讜' 讬砖 诇讚拽讚拽 讗诪讗讬 谞拽讟 讗讘专讬讬转讗 讚讛讗 讛讱 诪诇转讗 讛"讝 讙讬讟讱 讻诇 讝诪谉 砖讗注讘讜专 讻讜' 谞诪讬 诪转谞讬' 砖诇讬诪讛 讛讬讗 讜诇驻专砖"讬 砖驻讬专砖 讘驻' 讻诇 讛讙讟 讚讛讗 讚拽讗诪专 讜谞讬讞讜砖 砖诪讗 驻讬讬住 讛讬讬谞讜 讚谞讬讞讜砖 诇讙讟 讬砖谉 讗注"讙 讚讗诪转谞讬' 谞诪讬 讗讬讻讗 诇讗拽砖讜讬讬 讛讻讬 讘讬谉 诇专讘 讛讜谞讗 讘讬谉 诇专"讬 讚谞讬讞讜砖 诇讙讟 讬砖谉 诪"诪 谞讬讞讗 诇讬讛 诇讗拽砖讜讬讬 讛讻讬 讗讘专讬讬转讗 讚拽转谞讬 讘讛 讘讛讚讬讗 讜诇讙讟 讬砖谉 讗讬谉 讞讜砖砖讬谉 讗讘诇 诇驻讬' 讛转讜住' 砖驻讬专砖讜 砖诐 讚砖诪讗 驻讬讬住 诪诇转讗 讗讞专讬转讗 讛讬讗 讗诪讗讬 诇讗 诪转谞讬 诇讛 讗诪转谞讬' 讻诪讜 讗讘专讬讬转讗 讜注"砖 讘转讜住驻讜转 讜讚讜"拽:


转讜住' 讘讚"讛 讜诇讗 讛讜讚讜 诇讜 讻讜' 讗讜 砖诪讗 讚讜拽讗 讛讻讗 讚讘注"驻 诇讗 住讘专 讻专"讬 注讻"诇 拽"拽 讗诪讗讬 诇讗 讚拽讚拽讜 讚讛诇讻讛 讻专"讬 讗驻讬诇讜 讘注"驻 讚专讘讗 讚讛讜讗 讘转专讗讛 驻住拽 讻讜讜转讬讛 诇注讬诇 讗驻讬诇讜 讘注"驻 讜讻谉 讬砖 诇讚拽讚拽 诇讚讘专讬 讛专讬"祝 砖驻住拽 讻专讘谞谉 讜拽"诇:


讘讚"讛 讛讻诇 诪讜讚讬诐 诇讻砖转爪讗 讻讜' 讜诇专"讬 讙讟 讜讗讬谞讜 讙讟 讻讚讗诪专 讻讜' 注讻"诇 讚诇讗 转讬诪讗 讛讻诇 诪讜讚讬诐 讘讬讛 讜砖讜讬诐 讘讬讛 讗诇讗 诇讻诇 讞讚 讻讚讬谞讬讛 诇转谞讗 拽诪讗 讗讬谞讜 讙讟 讻诇诇 讜诇专"讬 讛讜讛 住驻拽 讻诪讜 诇讗讞专 诪讬转讛 讚讛讜讛 住驻拽 讙讟 诇专"讬 讻诪讜 诪讛讬讜诐 讜诇讗讞专 诪讬转讛 诇专讘谞谉 讜拽"诇:





诪讛专"诐 砖讬祝

讙诪' 讗诪专 讗讘讬讬 转专讬 转谞讗讬 讻讜'. 诇讗讘讬讬 拽诪"诇 诪转谞讬' 讗诐 讗讜诪专 诇砖讜谞讜转 讗诇讜 讻讜讜谞转讜 诇讘' 转谞讗讬诐 讜诇讗 讛讜讬 转谞讗讬 讗讞讚 诇讜诪专 讻砖讛讜诇讱 诇讙诇讬诇 讜讬砖讛讛 砖诪讛 诇' 讬讜诐 [讚讗讬 诪转谞讛 讘' 转谞讗讬诐 讘驻讬专讜砖 驻砖讬讟讗 讚讗讬 诪拽讬讬诐 讞讚 转谞讗讬 讚讛讜讬 讙讟]: 


讙诪' 讜诇讬讞讜砖 砖诪讗 驻讬讬住 讚诪转谞讬' 拽转谞讬 讗讬谉 讞讜砖砖讬谉 诇驻讬 讛讗诪转 诇讙讟 讬砖谉 讻讬讜谉 砖诇讗 专讗讬谞讜 砖谞转讬讞讚 讜驻专讬讱 讚诪"诪 谞讬讞讜砖 砖讬注专注专 讛讘注诇 诇讜诪专 驻讬讬住转讬 讜谞转讬讞讚转讬 讜诪砖谞讬 讘讗讜诪专 谞讗诪谞转 讜诇讬讻讗 转讜 讗驻讬诇讜 注专注讜专 讜诇讻讗讜专讛 讛讜诇"诇 讜诇讬讞讜砖 砖诪讗 讬讗诪专 驻讬讬住转讬 讜讗驻砖专 诇讜诪专 砖讬讘专专 讘讗诪转 砖驻讬讬住 讜谞转讬讞讚 讜讬讗诪专 转讜 讘讗转讬 注诇讬讛 (拽) 讜注讬讬谉 诇注讬诇 讘转讜住' (讙讬讟讬谉 讚祝 讬"讞 注"讘) 讘讗讜专讱 讜讘讻讗谉 讘专砖讘"讗 讜专"谉:
拽讜砖讬讜转 讜诇讬讞讜砖 讗诪转谞讬' 诇讻诇 讛驻讬专讜砖讬诐 讜讻谉 专"讛 讘注爪诪讜 诪砖谞讬 讘讗讜诪专 谞讗诪谞转 讻讜' 讗祝 讚诪讜拽讬 驻谞讬讱 转砖诪讬砖 讜诇讗 诪砖讜诐 讚讛讜诇讱 讜讘讗 驻专讬讱 讜诇讬讞讜砖 讚诪诪转谞讬' 讚讬"讘 讞讜讚砖 讗祝 讚诇讗 讛讜诇讱 讜讘讗 [谞诪讬 驻专讬讱] 讜讝讛 讘注爪诪讜 住讘专转 讻"砖 讗讘专讬讬转讗 讜讛讗 讚谞拽讬讟 讘专讬讬转讗 讜诇讗 诪转谞讬' [讚讛讻讗] 爪专讬讱 讬砖讜讘 拽爪转: 


讘诪砖谞讛 讻转讘讜 讜转谞讜 讻讜' 讗诐 诇讗 讘讗转讬 讻讜'. 拽砖讛 讛讗 讛讜讬 诪注砖讛 拽讜讚诐 诇转谞讗讬 讜诪"砖 诪谞转转诐 讗诐 讬注讘专讜 讜讛讻讗 讗"诇 讚诇讗讜 讚讜拽讗 讜专"诇 讘讛讬驻讱 [讚讘讻讛"讙 讚讜拽讗 驻诇讬讙 专' 讬讜住讬] 讜诇讚注转 讛驻讜住拽讬诐 讘注"诪 讜讘诪注讻砖讬讜 讗"爪 诇讛诇讻讜转 转谞讗讬 谞讬讞讗 讗讘诇 诇专砖"讬 讜转讜住' 诇注讬诇 拽砖讛 诇诪讛 讗讬谞讜 讙讟 讛讗 讛转谞讗讬 讚讗诐 砖讗诪专 讗讞专讬讜 诇讗讜 讻诇讜诐 讜讚讜讞拽 诇讜诪专 讚讛转谞讗讬 诇注谞讬谉 讘讗 讘讗诪转 讘讟诇 专拽 诪"诪 拽讗诪专 砖诇讗 讬讻转讘讜 专拽 诇讗讞专 讬"讘 讞讜讚砖 讜注讬讬谉 (专):
注讜讚 讘诪砖谞讛 讘住讬驻讗 讻转讘讜 讻讜' 讜谞转谞讜 讻讜' 讜诪转 讻讜' 讗诐 讛讙讟 拽讜讚诐 讻讜'. 讬砖 诇专讗讜转 诇诪讗讬 转谞讬 诇讛 讜讗讬 诪砖讜诐 讗诐 讗讬谞讜 讬讚讜注 讚诇讗 讗诪专讬谞谉 讗讜拽讬 讘讞讝拽转 讞讬 讜讛砖转讗 讛讜讗 讚诪讬转 讛讜"诇 诇爪讬讬专 讗专讬砖讗 讚讛"讝 讙讬讟讱 砖谞讜转谉 诇讛 讛讙讟 注讻砖讬讜 讜讗诪专 讗诐 诇讗 讘讗转讬 讜讻讜' 讜讚讜讞拽 诇讜诪专 (诇专讘讜转讗) [谞"诇 讚转讬讘转 诇专讘讜转讗 讛讜讗 讟"住] 讚讘专讬砖讗 讬"诇 诇注谞讬谉 讝讛 讻转讘讜 讘转讜讻讜 讝诪谞讜 砖诇 砖讟专 诇注谞讬谉 讗诐 讬讛讗 住驻拽 讘诪讬转转讜 砖讬讛讗 讛讙讟 诪注讻砖讬讜 讜讚讜"拽: 


讘专砖"讬 讘讚"讛 讜讗讬谞讛 诪讙讜专砖转 讛讜"诇 住驻拽 讙诇讬诇 讜讘讟诇 讻讜'. 讻爪"诇: 


讘转讜住' 讘讚"讛 转谞讬讗 讻讜讜转讬讛 讚专"讬 讜讻讜' 讘讟诇 讛讙讟 诇讙诪专讬. 专"诇 讚诇讗 谞转拽讬讬诐 讛转谞讗讬 讜诇讚讬讚讬讛 讗讬讬专讬 诪转谞讬' 诇注谞讬谉 诪讙讜专砖转 诇砖注讘专 讜讗讬诇讜 诪砖讜诐 讞砖砖转 讙讟 讬砖谉 讗诐 谞砖讗转 诇讗 转爪讗 讜讚讜"拽 讜注讬讬谉 驻讬专讜砖讗 讚诪转谞讬' 讘讛专"谉: 


讘转讜住' 讘讚"讛 讛讻诇 诪讜讚讬诐 讻讜' 讜诇专"讬 讙讟 讜讗讬谞讜 讙讟 讻讜'. 讜讻驻专砖"讬 讘注"讝 [讚讛讜讬 诇专"讬 讻诪讛讬讜诐 讜诇讗讞专 诪讬转讛 诪讞诪转 讝诪谞讜 砖诇 砖讟专 讚诪讜讻讬讞 注诇讬讜] 讜讚诇讗 讻诪砖诪注讜转 专砖"讬 讻讗谉 讘讚"讛 讛讻诇 诪讜讚讬诐 讚讗祝 诇专"讬 讗讬谞讜 讙讟 讜讻诪砖诪注讜转 讛诇砖讜谉 讚讛讻诇 诪讜讚讬诐 砖砖谞讬讛诐 砖讜讬谉 讜谞专讗讛 [讛讟注诐] 诇诪砖诪注讜转 驻专砖"讬 [讻讗谉] 讚讘诪注讻砖讬讜 讛讬讻讗 砖驻讬专砖 讜讚讗讬 讛讜讬 讙讟 讜讗讬谞讜 讙讟 专拽 讝诪谞讜 砖诇 砖讟专 诇讬讻讗 讛讜讻讞讛 讗祝 诇专"讬 讘诇讻砖转爪讗 讞诪讛 砖讻讬讜谉 诇转谞讗讬 讜讗注"讙 讚讘讙讜祝 驻诇讜讙转讗 讚专"讬 讜专讘谞谉 [讙讘讬 讻讜转讘 谞讻住讬讜 诇讘谞讜 诇讗讞专 诪讬转讛] 诪讜注讬诇 诇专"讬 讝诪谞讜 砖诇 砖讟专 砖讗谞讬 讛转诐 讚讬砖 诇讬讬砖讘 转专讜讬讬讛讜 讙讜驻讗 诪讛讬讜诐 讜驻讬专讗 诇讗讞专 诪讬转讛 讗讘诇 讛讻讗 讚住转专谉 讝讛 诇讝讛 讗讝诇讬谞谉 讘转专 诪讛 砖讗诪专 讘驻讬专讜砖 诇讻砖转爪讗 讞诪讛:
讛讗 讚爪讬讬专 讗讘讬讬 讘讙讜讜谞讗 讗讞专讬转讗 诪诪转谞讬' 讗驻砖专 诇讜诪专 诇专讘讜转讗 讚讗驻讬诇讜 讛讻讬 讘讗诐 诪讙讜专砖转 诇专"讬 诪注讻砖讬讜 讜讻讬 诪讬讬转 讘诇讬诇讛 诇讗 讛讜讬 讙讟 诇讗讞专 诪讬转讛 讗注"讙 讚讗诪专 讗诐 转爪讗 讞诪讛 讻讜' 诪驻专砖讬谞谉 诇讛 诇转谞讗讬 讗注"讙 讚讜讚讗讬 讬爪讗 讞诪讛 讜诪讛 诇讜 诇转诇讜转 讘转谞讗讬 讛讘专讜专 砖讬讛讬讛 讜诇"讚 诇讗诐 诪转讬 讚砖诪讗 讬讞讬讛 讜讛"讗 砖专"诇 诇讻砖转爪讗 讬讛讬讛 讙讟 讚讜拽讗 拽诪"诇 讚讗驻"讛 转谞讗讬 讛讜讬:
诪讻讗谉 驻砖讟 讛专诪讘"谉 住驻拽 专"转 诇注讬诇 (讙讬讟讬谉 讚祝 注"讘 注"讗) 讘讚"讛 诪讛讬讜诐 砖诪住讜驻拽 讘诪讛讬讜诐 讗诐 诪转讬 讜诪转 讘讜 讘讬讜诐 讻讜' 讚讛讻讗 诇讗 注讚讬祝 讝诪谞讜 砖诇 砖讟专 诪诪讛讬讜诐 讚诇讗讜 砖注讜转 讻转讘讬谞谉 讜讻诪讜 砖讗诪专 讘讙诪' 讜讛讜"诇 讻诪讛讬讜诐 讗诐 诪转讬 讻讜' 讜讗驻"讛 讻砖诪转 讘诇讬诇讛 讛讜讬 讙讟 讜讗"诇 讚砖讗谞讬 讛讻讗 讚注"讻 诇讗 谞转讻讜讬谉 诇住讜祝 讛讬讜诐 讚讛讗 讗诪专 讗诐 转爪讗 讞诪讛 讻讜' 砖讛讜讗 拽讜讚诐 讝"讗 讚讛讗讬 转谞讗讬 讛讜讬 注"诪 讻谉 讬讞讜诇 讛讙讟 讘住讜祝 讛讬讜诐 诪讬讛讜 讬"诇 讻讬讜谉 讚讘专讜专 砖讬爪讗 讞诪讛 注"讻 讗讬谉 讻讜讜谞转讜 诇住讜祝 讛讬讜诐 讚讗"讻 诇诪讛 诇讬讛 讛讱 砖讟讜转 诇讛转谞讜转 诇讘砖注讛 砖讬讞讜诇 讛讙讟 讛诇讗 讻讘专 讬爪讗 讜讚讗讬 讗诇讗 讻讜讜谞转讜 讛讜讗 砖讬讞讜诇 注转讛 讘转谞讗讬 诇讻砖转爪讗 讗讝 讬讞讜诇 诪注转讛 讜诇注谞讬谉 砖诇讗 讬讛讗 诇讛 专砖讜转 诇讬砖讗 讗讬砖 讗讞专 讜诇讛讬讜转 驻谞讜讬讛 注转讛 注讚 讗讞专 砖讬爪讗 讛讞诪讛 讜讚讜"拽 (砖):
注讜讚 讛讜讻讬讞 诪讚讗转拽讬谉 专讘 诪讬讜诪讗 讚谞谉 讜诇讗 诪注讻砖讬讜 诇砖诪讗 讬诪讜转 讘讜 讘讬讜诐 讬讬砖讘 讛专"谉 讛讬讟讘 砖专爪讛 诇讛讜专讜转 诇讗驻讜拽讬 讚专"讬 讚讗诪专 讝诪谞讜 砖诇 砖讟专 诪讜讻讬讞 (转) 讜讗讬诇讜 转讬拽谉 诪注讻砖讬讜 诇讗 讛讬讛 诪讜讻讞 讛诇讗驻讜拽讬 讚讚诇诪讗 转讬拽谉 诪砖讜诐 诪转 讘讜 讘讬讜诐 讜拽"诇:





专砖"砖

讙诪专讗 讗讬讻讗 讚诪转谞讬 诇讛 讗诪转谞讬转讬谉 讻讜' 讜诇讬讞讜砖 砖诪讗 驻讬讬住. 讘专讬"祝 讜专讗"砖 讛讙讬' 砖诪讗 讘讗 讜注讬' 诇注讬诇 (讬讞 讘) 转讚"讛 砖诪讗 驻讬讬住:



专砖"讬 讚"讛 讜讗讬谞讛 诪讙讜专砖转. 讛讜讗讬诇 讜注讘专 讗谞讟讬驻专住 讛"诇 住驻拽 讙诇讬诇 讜讘讟诇. 讻爪"诇:



专砖"讬 讚"讛 诇诪讬诪专讗 讚注讻讜. 讗诪讗讬 讚讛讜讛 住"讚 诪注讬拽专讗 拽讗讬 讜诇讗讜 讗转讬专讜爪讗 讚讗讘讬讬. 讻爪"诇:



专砖"讬 讚"讛 砖诪讗 驻讬讬住. 讜诇讗讞"讝 讗转讬 讘注诇 讜诪注专注专 讻讜'. 注讬' 诇注讬诇 讘转讜住' 砖诐 讘住讜驻讜. 讗讘诇 诇诪讗谉 讚诪转谞讬 讗诪转谞讬转讬谉 诇讬讻讗 诇驻专砖 讻谉 讚讛讗 诪讬转 诇讬讛:



转讚"讛 讜诇讗. 讗注"讙 讚专讘 驻住拽 讻讜讜转讬讛. 讛讜讗 诇注讬诇 (讚' 注讘):



讘住讛"讚 讗讜 砖诪讗 讚讜拽讗 讛讻讗 讚讘注"驻 讻讜'. 诪讛 砖讛拽砖讛 讛诪讛专砖"讗 诪讛讗 讚专讘讗 驻住拽 砖诐 讻专"讬 讗驻讬' 讘注"驻. 诇拽"诪 讚讛专讬 砖诐 讗讬讻讗 诇讬砖谞讗 讚讗诪专 诪讛讬讜诐 讜讻专讘谞谉 讜讗"讻 讛讗 讚专讘讗 诇讗 诪讻专注讗:



转讚"讛 讛讻诇 诪讜讚讬诐. 讻讚讗诪专 诇注讬诇. 讛讜讗 砖诐 讘住讜讙讬讗. 讗讘诇 诪驻专砖"讬 诇讗 诪砖诪注 讻谉 讜注讬' 讘专"谉:





讛讙讛讜转 讬注讘"抓

讙诪' 讻讬 讛讜讜 诪讬驻讟专讬 专讘谞谉. 谞"讘 注讬讬谉 讘转讜住壮 讚专讬砖 诪讻诇转讬谉:





讞讬讚讜砖讬 讞转"住

讘注讻讜 讛讜讛 诪讬驻讟专讬. 讻转讘 专诪讘"谉 讗注"讙 讚讻转讬讘 诇讗 讛讜专讬砖讜 讬讜砖讘讬 注讻讜 讜诇讗 讛讬' 讘讻讬讘讜砖 讬讛讜砖注 诪"诪 讛讬' 讘讻讬讘讜砖 注讝专讗 注"砖 讜诪砖诪注 诪讬谞讛 讗驻讬' 诪讛 砖诇讗 谞转拽讚砖 注"讬 讬讛讜砖注 诪"诪 讛讜注讬诇 拽讬讚讜砖 注讝专讗 诇砖讜讬' 讗"讬 讜讗诪谞诐 讚讜拽讗 诪讛 砖讛讬' 诪诪转谞转讜 砖诇 讗讗注"讛 讜砖讘拽讜讛讜 讬砖专讗诇 讘讬诪讬 讬讛讜砖注 诇讝讛 讛讜注讬诇 讻讬讘讜砖 讜拽讬讚讜砖 注讝专讗. 讗讘诇 讘讜讚讗讬 讻讬讘讜砖 注讝专讗 讘讞"诇 诇讗 讛讜讛 讗诇讗 讻讬讘讜砖 讬讞讬讚 讻讬讜谉 讚诇讗 讛讬转讛 讻诇 讗"讬 谞讻讘砖讛 诇驻谞讬讛诐 诇讗 注讚讬祝 诪住讜专讬' 注"讬 讚讛注"讛 注讬讬谉 诇注讬诇 讞' 注"讘 讜讘讞讬讚讜砖讬谞讜 砖诐:


转谞讬讗 讻讜讜转讬' 讚专' 讬讜讞谞谉. 讜专"讛 讗注"讙 讚讬讚注 讛讗讬 讘专讬讬转讗 住"诇 讘专讬讬转讗 讚诪讬驻专砖讗 讘讛讚讬讗 讛讜讛 驻谞讬讱 诪诪砖 讗讘诇 诪转谞讬' 住转诪讗 拽转谞讬 讛讜讛 驻谞讬讱 转砖诪讬砖 讜诪砖讜"讛 诇讗 讛讜讛 转讬讜讘转讗 讚专"讛. 讜诪"诪 住转诪讗 讚转诇诪讜讚讗 住"诇 讻讬讜谉 讚诪爪讬谞讜 讘诇砖讜谉 讛讘专讬讬转讗 驻谞讬讱 诪诪砖 砖讜讘 讛讗讜诪专 砖讗注讘讜专 注诇 驻谞讬讱 讗讬谉 讘诇砖讜谉 讛讝讛 转谞讗讬 转砖诪讬砖:


讜诇讬讞讜砖 砖诪讗 驻讬讬住. 专讜讘 讛专讗砖讜谞讬诐 讜诪诪砖 讻讜诇诐 驻讬讬住 谞转驻讬讬住讜 讝注"讝 讜谞转讘讟诇 讛讙讟 讗讜 讛转谞讗讬 讻讗砖专 讬转讘讗专 讗讬"讛. 讜讻转讘 专讬讟讘"讗 讚讗诪转谞讬' 讚讬砖 诇驻专砖 驻谞讬讱 转砖诪讬砖 诇拽"诪 砖诪讗 谞转驻讬讬住讜 讻讬讜谉 砖讛讬' 诪讜专讚讬诐 诪转砖诪讬砖 讜讞讝讬谞谉 砖注讚讬讬谉 诇讗 砖拽讟 讛诪专讬讘讛 砖讛专讬 讛讬' 讛讜诇讱 讜讘讗 讜诇讗 谞转讬讞讚 注诪讛 砖"诪 诇讗 谞转驻讬讬住讜 讗讘诇 讘讘专讬讬转讗 讚驻谞讬讱 诪诪砖 驻专讬讱 砖诪讗 驻讬讬住 讜讛讬讬谞讜 讚拽讗诪专 诪讗谉 讚诪转谞讬 讗讘专讬讬转讗 讻讜' 讚讗诪砖谞转讬谞讜 诇讗 讬讜爪讚拽 砖诪讗 驻讬讬住 注"砖 讜诪讬讜砖讘 拽讜砖讬' 诪讛专砖"讗:


讘讗讜诪专 谞讗诪谞转 注诇讬. 讜讻转讘 诪讛专"诐 砖讬"祝 诇驻"讝 砖讛专讬 诇讗 谞转讬讬讞讚 注诪讛 专讜爪讛 诇讜诪专 砖讛讬讗 讗讜诪专转 诇讗 谞转讬讬讞讚 注诪讬 讜诇驻"讝 讬转驻专砖 讛讘专讬讬转讗 讻讱 讛专讬 讝讛 讙讟 讜诇讗 讞讬讬砖讬谞谉 砖讬讟注讜谉 砖驻讬讬住 砖讛专讬 讛讬讗 讗讜诪专转 诇讗 谞转讬讬讞讚 注诪讬 讜砖讜讘 讗诪专 讜诇讙讟 讬砖谉 讗谞讞谞讜 诇讗 谞讬讞讜砖 砖讛专讬 诇讗 专讗讬谞讜 砖谞转讬讞讚 注诪讛 讜诇讗 讞讬讬砖讬谞谉 讗诇讗 诇注专注讜专讜 讗讜 诇驻讬讜住 诪诪砖 诇驻讬' 转讜住' 讜专讗砖讜谞讬诐 讜诇讝讛 讛专讬 讻讘专 讗诪专谞讜 砖讛讬讗 讗讜诪专转 诇讗 谞转讬讞讚 注诪讬 讜讛讜讗 讗诪专 谞讗诪谞转 注诇讬. 讜讘讝讛 讬"诇 驻住拽 讛专诪讘"诐 诇讛拽诇 讻诪讗谉 讚诪转谞讬 讗讘专讬讬转讗 讜诇讗 讗诪转谞讬' 讚诇讻讗讜专讛 诇诪讗讬 讚拽讬讬"诇 讻专"讬 驻谞讬讱 诪诪砖 讜讘诪砖谞转谞讜 驻谞讬讱 诪诪砖 拽讗诪专 讜砖诇讗 谞转讬讞讚 驻讬' 讛讬讗 讗诪专讛 诇讗 谞转讬讬讞讚 注诪讬 讜讛讜讗 讗诪专 谞讗诪谞转 注诇讬 讜讛砖转讗 讗讬 住"讚 讚讙诐 讘诪砖谞讛 砖谞讬' 讚讘诪注讻砖讬讜 讗诐 诇讗 讘讗转讬 谞诪讬 爪专讬讱 砖讬讗诪专 谞讗诪谞转 注诇讬 讜讛讬讗 转讗诪专 诇讗 驻讬讬住谞讬 讛"诇 诇诪讬转谞讬 讻谉 讘诪砖谞讛 砖谞讬' 讜谞讚注 诪讻"砖 讘专讗砖讜谞讛 讜诪"讟 转谞讬 讻谉 讘专讗砖讜谞讛 讜诇讗 讘砖谞讬' 讗注"讻 讛讗 讚讗诪专讬谞谉 讘讙诪专讗 诇讞讚 诇讬砖谞讬 讚讗诪转谞讬' 讻"砖 讗讘专讬讬转讗 专讘讛 讘专"讛 讗诪专讛 讘砖诐 讗讘讗 诪专讬 讛讬讬谞讜 专"讛 讜专"讛 讛讗 诪驻专砖 诪砖谞转讬谞讜 驻谞讬讱 转砖诪讬砖 讜诇讗 拽砖讛 砖诪讗 驻讬讬住 讜诇讗 谞砖谞讛 讚讬谉 讝讛 讘砖讜诐 诪砖谞讛 专拽 讘讘专讬讬转讗 谞讬砖谞讬转 讚讗诪专讛 诇讗 谞转讬讬讞讚 注诪讛 讗"讻 讬"诇 讙诐 讘诪砖谞讛 讚讘诪注讻砖讬讜 讗诐 诇讗 讘讗转讬 谞诪讬 爪专讬讱 诇讜诪专 谞讗诪谞转 注诇讬 讜讛讗 讚诇讗 专诪讝讛 讛专讬 讻诪讛 讚讬谞讬诐 砖住诪讻讛 诪转谞讬' 注诇 住讘专转 讞讜抓. 讗讘诇 诇诪讗讬 讚拽讬讬"诇 讻专' 讬讜讞谞谉 讚驻谞讬讱 讚诪砖谞转讬谞讜 驻谞讬讱 诪诪砖 讬专诪讜讝 讘诪转谞讬' 砖讛专讬 讛讬讗 讗诪专讛 诇讗 谞转讬讞讚 注诪讬 讗讬 住"讚 讙诐 讘诪砖谞讛 讚诪注讻砖讬讜 爪专讬讱 讻谉 砖诐 讛"诇 诇专诪讝 讗注"讻 诇讗 爪专讬讱 讜讻专诪讘"诐:


讜诇讬讞讜砖 砖诪讗 驻讬讬住. 讜诇拽诪谉 讬砖 讙讜专住讬诐 砖诪讗 讘讗. 讛讬讬谞讜 讘讘专讬讬转讗 讬砖 诇讞讜砖 砖诪讗 讗讞专 砖讻讘专 讻转讘 讛讙讟 讜谞转谉 砖讜讘 讻砖讛讜诇讱 讜讘讗 讻诪讛 驻注诪讬诐 讟专诐 砖谞转注讻讘 砖诇砖讬诐 讬讜诐 讘讬谉 讻讱 谞转驻讬讬住讜 讝注"讝. 讗讱 诇拽诪谉 砖谞转谉 讛讙讟 讜讛诇讱 诪讬讚 讗讬谉 诇讞讜砖 砖谞转驻讬讬住 讟专诐 讬爪讬讗转讜 砖讛专讬 讛砖转讗 讘讝讜 专讙注 谞转谉 讛讙讟. 讜讗讬讱 讬转驻讬讬住 注"讻 诇讬讻讗 诇诪讬讞砖 讗诇讗 砖诪讗 讘讗 讘爪讬谞注讗 讜诪诪讬诇讗 谞转讘讟诇 讛转谞讗讬 讜拽"诇 讜注讬讬谉 专砖讘"讗:


讜讗讘讗专 拽爪转 讘注讛"讬 讬砖 讙' 砖讬讟讜转 讘拽讜砖讬' 砖诪讗 驻讬讬住. 砖讬讟转 专砖"讬 讛讜讗 诪诪砖 讚注转 讬讞讬讚 砖诪讗 讬注专注专 讛讘注诇 诇讜诪专 砖讛讜讗 讙讟 讬砖谉 讜诪砖谞讬 讻讬讜谉 砖讗诪专 谞讗诪谞转 注诇讬 砖讜讘 诇讗 讬注专注专 讗诪谞诐 专讜讘 讜讻诪注讟 讻诇 讛拽讚诪讜谞讬诐 驻诇讬讙讬. 讜讛讙讜专住讬诐 讘诪砖谞讛 拽诪讬讬转讗 讜讘专讬讬转讗 讻诇 讝诪谉 砖讗注讘专 讜诇讗 注诇 诪谞转 诪驻专砖讬诐 砖诪讗 驻讬讬住 砖谞转驻讬讬住 讛讘注诇 讜讘讬讟诇 讛讙讟 讻讬 讻讬讜谉 砖讛转谞讗讬 诇讗 讛讬' 讘诪注讻砖讬讜 讬讻讜诇 诇讘讟诇 讛讙讟 讜诪砖谞讬 讘讗讜诪专 谞讗诪谞转 注诇讬 驻讬' 讻讱 讛讬' 讛转谞讗讬 砖讗驻讬' 驻讬讬住 讜讘讬讟诇 讜讛讬讗 诪砖拽专转 讜讗讜诪专转 诇讗 讘讟诇转 讛讙讟 讛专讬 讛讙讟 讞讜讝专 诇讻砖专讜转讜 讜诪讙专砖 讘讜 讚拽讬讬"诇 讻专"谞 讞讜讝专 讜诪讙专砖 讘讜 讜讻"讻 转讜住' 诇注讬诇 讬"讞 注"讘 讜注讬讬谉 诪"砖 讛专"谉 讘住讜讙讬讗 讚砖诇讬砖 讚讻讬 讛讗讬 讙讜谞讬 诪讗诪讬谉 讙诐 诇砖诇讬砖 讗驻讬诇讜 讬砖拽专 讛专讬 讻讜讜谞转讜 诪住讜专讛 诇讜 讜诪讬讬转 专讗讬' 诪谞讗诪谞转 注诇讬 砖诇讗 驻讬讬住转讬. 讜讗诪谞诐 讘诪砖谞讛 讚诪注讻砖讬讜 讗诐 诇讗 讘讗转讬 讗注"讙 讚诪讬讬专讬 讘诪注讻砖讬讜 讜讗讬谞讜 讬讻讜诇 诇讘讟诇 讛讙讟 诪"诪 驻专讬讱 砖诪讗 驻讬讬住 讜讘讗 讘转讜讱 讬讘"讞 讜谞诪爪讗 诇讗 谞转拽讬讬诐 讛转谞讗讬 讜诪诪讬诇讗 讘讟诇 讛讙讟 讜诪砖谞讬 讘讗讜诪专 谞讗诪谞转 注诇讬 讜讘讝讛 拽砖讛 诪讗讜讚 诪讗讬 诪讛谞讬 谞讗诪谞讜转 讗诐 讞讬讬砖讬谞谉 砖谞转讘讟诇 讛讙讟 注"讬 砖诇讗 谞转拽讬讬诐 讜讝讛 讛讜拽砖讜 诇转讜住' 诇注讬诇 讬"讞 注"讘 诇砖讬讟转 专"转 注"砖 讜讻转讘讜 砖讻讱 讛讬' 讛转谞讗讬 讻谞"诇 讗驻讬' 诪砖拽专转 讻诇 砖讗讜诪专转 砖诇讗 讘讗 讛专讬 讝讛 讙讟 讗讘诇 讘诪砖谞讛 专讗砖讜谞讛 讘讞砖砖 砖诪讗 讘讬讟诇 讛讙讟 砖诇讗 讘驻谞讬讛 谞转拽砖讜 转讜住' 讜讛讬讗 诇讗 讬讜讚注转 讜讝讛 诇讗 讬讻讜诇 诇转诇讜转 讘转谞讗讬 讜谞讗诪谞转 讻讬 诪讛讬讻讬 讬讜讚注转 讗诐 讘讬讟诇 讛讙讟 讗讜 诇讗 注"讻 谞讚讞拽讜 转讜住' 讚讗讬谞讜 讗诇讗 讞砖砖 讜注专注专 讜讻驻讬' 专砖"讬. 讗讱 砖讬讟转 讛专讬"祝 讘转砖讜讘讛 讜专诪讘"谉 讚讙诐 诪砖谞讛 专讗砖讜谞讛 讜讘专讬讬转讗 讘注诇 诪谞转 讜讗讬谞讜 讬讻讜诇 诇讘讟诇 讘诪注讻砖讬讜 讜砖诪讗 驻讬讬住 讛讬讬谞讜 砖驻讬讬住 讗讜转讛 讜谞转专爪讛 讛讬讗 诇讘讟诇 讛转谞讗讬 讜讗注"讙 讘诪注讻砖讬讜 讗讬谞讜 讬讻讜诇 诇讘讟诇 诇讗 讛讙讟 讜诇讗 讛转谞讗讬 讗讘诇 讘专爪讜谉 砖谞讬讛诐 谞讛讬 讛讙讟 讗讬谞诐 讬讻讜诇讬谉 诇讘讟诇 讗讘诇 讛转谞讗讬 讬讻讜诇讬诐 诇讘讟诇 诇讜诪专 讗驻讬' 诇讗 讬拽讬讬诐 讛转谞讗讬 讜诇讗 讬讘讜讗 讗爪诇讛 诇' 讬讜诐 诪"诪 讛讬讗 诪讜讞诇转 注诇 讻讱 讜讛专讬谞讬 讻讗讬诇讜 谞转拽讘诇转讬 讜讻讗讬诇讜 讛讬讬转 注诪讬 讜驻专讬讱 砖诪讗 驻讬讬住讛 讻讱 讜谞转专爪讬转 讜砖驻讬专 诪砖谞讬 讘讗讜诪专 谞讗诪谞转 讻谞"诇 砖转诇讛 讛转谞讗讬 砖讗诐 转讗诪专 讗驻讬' 砖拽专 砖诇讗 谞转专爪讬转 讘讘讬讟讜诇 讛转谞讗讬 谞讗诪谞转 讜讛讻讗 诇讗 拽砖讛 拽讜砖讬' 转讜住' 讛谞"诇 砖讛专讬 讗"讗 诇讘讟诇 讛转谞讗讬 讻"讗 讘专爪讜谞讛 讜讬讚讬注转讛 讜砖讬讬讱 砖驻讬专 谞讗诪谞转 注诇讬. 讜讛砖讜讗诇讬诐 讛拽砖讜 诇专讬"祝 讘转砖讜讘讛 讻讬讜谉 讚讙诐 讘注诇 诪谞转 讞讬讬砖讬谞谉 砖诪讗 驻讬讬住 讗讜转讛 砖转转专爪讛 诇讘讟诇 讛转谞讗讬 讗"讻 讛"诇 诇讛拽砖讜转 讻谉 讘诪砖谞讬讜转 讚注"诪 砖转转谞讬 诇讬 诪讗转讬诐 讝讜讝 讜砖转诪砖讬 讗讘讗 讜转谞讬拽 讘谞讬 讜转讬' 砖诇 讛专讬"祝 注"驻 讛住讘专转 诇讞诐 诪砖谞讛 讛讜讗 讻讱 讚讘转谞讗讬 讚拽讜诐 讜注砖讛 砖讛讬讗 转转谉 诇讜 诪讗转讬诐 讝讜讝 讜砖转砖诪砖 讜转谞讬拽 讗讬谉 诇讞讜砖 砖诪讗 驻讬讬住讛 诇讜诪专 砖讗驻讬' 转转谞讬 诇讜 诪讗转讬诐 讜砖转砖诪砖 讜转谞讬拽 讗驻"讛 诇讗 讬讛讬' 讙讟 讜讬讛讬' 讛诪注讜转 讜讛砖讬诪讜砖 讜讛讛谞拽讛 诪转谞讛 讘注诇诪讗 讝"讗 谞讛讬 讗诐 谞转专爪讬转 讘讻讱 诪讜注讬诇 诇讘讟诇 讛转谞讗讬 诪"诪 讻砖讗讬谉 讗谞讜 讬讜讚注讬诐 砖驻讬讬住讛 讘讻讱 讜讗谞讜 专讜讗讬诐 砖诪拽讬讬诐 讛转谞讗讬 讜谞讜转谞转 诇讜 诪讗转讬诐 讝讜讝 讜诪砖诪砖转 讗讘讬讜 讜诪讬谞拽讛 讘谞讜 诪讛"转 诇讞讜砖 砖诪讗 讘讟诇讛 讛转谞讗讬 讜注讜砖讛 讻谉 讚专讱 诪转谞讛 诇讝讛 诇讬讻讗 诇诪讬讞讜砖 专拽 谞讞讜砖 砖诪讗 讘讬讟诇 讛讜讗 讛转谞讗讬 诇讛住专 爪注专讛 诇讜诪专 讗驻讬' 诇讗 转转谉 谞诪讬 转讛讬' 诪讙讜专砖转 讜讝讛 诇拽"诪 诪讛 讞砖砖 讘谞讱 讗诐 讗谞讜 住讜讘专讬诐 砖讗讬谞讛 诪讙讜专砖转 讜讘讗诪转 讛讬讗 诪讙讜专砖转. 讜讛讜住讬祝 诇讞"诪 讗注"讙 讚讗讻转讬 讗讬讻讗 讞砖砖讗 讘驻砖讟讛 讜拽讘诇讛 拽讬讚讜砖讬谉 诪讗讞专 讬"诇 讻诇 讛讞砖砖讗 讚驻讬讬住 讛讜讗 专拽 诇讞讜砖 诇讻转讞诇讛 讗讘诇 讘讚讬注讘讚 讗讬谉 讞讜砖砖讬谉:


讛专讬 讝讛 讙讬讟讱 讗诐 诇讗 讘讗转讬 诪讻讗谉 注讚 讬讘"讞 讜诪转 讘转讜讱 讬讘"讞 讗讬谞讜 讙讟 诪砖讜诐 讚讗讬谉 讙讟 讗讞专 诪讬转讛. 讛拽砖讛 讛专"谉 讛讗 讻讘专 谞砖诪注 讻谉 诇注讬诇 讘诪转谞讬' 讗诐 诪转讬. 讜转讬' 讛转诐 讛"讗 讛讜讗讬诇 讜讛讬' 转谞讗讜 讘诪讬转讛 谞转讻讜讜谉 讗讞专 诪讬转讛 讗讘诇 讛讻讗 讚注转讜 诪注讻砖讬讜 拽诪"诇. 讜注讬讬谉 诪"砖 注讜讚 转讜住' 诇注讬诇 讬"讙 注"讗 讚"讛 诇讗 讬转谞讜 讜讻讜'. 讜讘讙诇讬讜谉 讛专"谉 谞讚驻住 拽' 讚讛专讬 拽讜砖讬' 讝讜 砖讛拽砖讛 讛专"谉 讛讬讗 拽讜砖讬' 砖"住 专讬砖 讻转讜讘讜转 讙讟 诇讗讞专 诪讬转讛 讛讗 转谞讬 诇讛 讗诐 诪转 讜转讬' 砖"住 讛讗 拽诪"诇 诇讗驻讜拽讬 诪讚专' 讬讜住讬 讚讗诪专 讝诪谞讜 砖诇 砖讟专 诪讜讻讬讞 注"砖. 讜诇驻注"讚 诇讬讬砖讘 讚讛转诐 专爪讛 诇讜诪专 讬砖 讗讜谞住 讘讙讬讟讬谉 讜诪转 讛"讛 讞诇讛 讘转讜讱 讬讘"讞 讜讛讗 讚转谞谉 诪转 诇讗砖诪讜注讬谞谉 讗讬谉 讙讟 讗讞专 诪讬转讛 驻讬' 转讜住' 讚拽诪"诇 讚讙讟 讝讛 讘讟诇 诪转专讬 讟注诪讗 讞讚讗 诪讟注诐 讗讜谞住 讗驻讬' 讞诇讛 讜诇讗 讘讗 讜注讜讚 诪讟注诐 讙讟 讗讞专 诪讬转讛 讜转专讜讬讬讛讜 拽诪"诇 讚讗讬 诪讟注诐 讗讬谉 讙讟 讗讞专 诪讬转讛 诇讞讜讚 诇讗 讛讜讛 爪专讬讱 诇诪转诇讬 讘讗诐 诇讗 讘讗转讬 讗诇讗 讛讜讛 诇讬讛 诇诪讬转谞讬 讘讛讚讬讗 讗讬谉 讙讟 讗讞专 诪讬转讛 讜讗讬 诪砖讜诐 讗讜谞住 诇讞讜讚 讛"诇 诇诪转谞讜 讞诇讛 讗注"讻 谞拽讬讟 诪讬诇转讗 讚诪讜讻讞讗 转专讜讜讬讬讛讜. 讜注诇 讝讛 驻专讬讱 砖"住 讙讟 诇讗讞专 诪讬转讛 讛讗 转谞讬 诇讬' 驻讬' 诇注讜诇诐 讛"诇 诇诪转谞讬 讞诇讛 诇讛砖诪讬注谞讜 讚讬砖 讗讜谞住 讘讙讟讬谉 讜讙讟 诇讗讞专 诪讬转讛 讻讘专 谞砖诪注 诪诪砖谞讛 讚讛"讝 讙讬讟讱 讗诐 诪转讬. 讜讗讛讱 拽讜砖讬' 诇讗 讛讜"诪 诇砖谞讜讬讬 讻讛专"谉 讚讗讻转讬 讛"讗 讘讗诐 诇讗 讘讗转讬 讜诪转 讛讜讛 讙讟 诪砖讜诐 讚讚注转讜 诪注讻砖讬讜 讝"讗 砖讛专讬 注讻"驻 讗讬谞讜 讙讟 诪砖讜诐 讬砖 讗讜谞住 讜诇讗 讘注讬 诇讚讞讜拽讬 诇砖谞讜讬讬 讚注讻"驻 谞驻拽讗 诪讬谞讬' 讘讗诐 讛转谞讛 讻诇 讗讜谞住讗 讚诪转讬诇讬讚 注"讻 讛讜讻专讞 诇转专抓 诇讗驻讜拽讬 诪讚专' 讬讜住讬 讗讘诇 讛专"谉 讗讝讬诇 讘诪住拽谞讗 讚拽讬讬"诇 讗讬谉 讗讜谞住 讘讙讟讬谉 讬驻讛 转讬' 讚讛"讗 讘讗诐 诇讗 讘讗转讬 讛讜讛 讻诪注讻砖讬讜 讜讛讜讛 讙讬讟讗. 砖讜讘 专讗讬转讬 讻讬 注讚讬讬谉 诇讗 谞转讬讬砖讘讛 拽讜砖讬' 注诇 诪讻讜谞讛 讚讛专讬 注讻"驻 讗驻讬' 讗讬 谞讬诪讗 讬砖 讗讜谞住 讘讙讟讬谉 诪"诪 诪砖谞讛 砖诇讬诪讛 砖谞讬谞讜 诪注讻砖讬讜 讗诐 诇讗 讘讗转讬 讜诪转 讛讜讛 讙讟 讗注"讙 讚谞讗谞住 讜讘讗诪转 诪拽砖讛 砖诐 砖"住 讜诪转专抓 诇讬' 注"砖 注讻"驻 诪砖谞讛 砖诇讬诪讛 讘诪注讻砖讬讜 讗驻讬' 诪转 讜谞讗谞住 讛讜讛 讙讟 讗"讻 讛"诇 诇砖"住 诇转专抓 讻讛专"谉 讚讛"讗 讗诐 诪转讬 讛讜讛 讻诇讗讞专 诪讬转讛 讜讗诐 诇讗 讘讗转讬 讛讜讛 讻诪注讻砖讬讜. 注"讻 谞诇注"讚 讚讛专"谉 讛讜拽砖讛 诇讜 拽讜砖讬' 转讜住' 砖诐 讗讬讱 讗驻砖专 诇讜诪专 讘诪砖谞讛 讚讗诐 诪转 诪讬讬专讬 讘诇讗 讝诪谉 讛讗 转讬拽谞讜 讝诪谉 讘讙讬讟讬谉 讜转讬' 转讜住' 讚讞讜拽 注"讻 住"诇 诇讛专"谉 讛讬讗 讙讜驻讗 讘讗诐 诪转讬 讛讜讗讬诇 讜讛讝讻讬专 诪讬转讛 讜讚注转讜 讻诪讜 诪驻讜专砖 诇讗讞专 诪讬转讛 诇讗 讬讜注讬诇 讛讜讻讞转 讝诪谞讜 砖诇 砖讟专 讜讻注讬谉 砖驻讬专砖"讬 诇拽诪谉 讚"讛 诇讻讬 谞驻拽讗 讜讻讜' 注"砖. 讗讘诇 讘讗诐 诇讗 讘讗转讬 讛"讗 讘讛讗 谞住诪讜讱 讗讝诪谞讜 砖诇 砖讟专 拽诪"诇 讗驻讬' 讘讛讗 诇讗 住诪讻讬谞谉 讜拽"诇:


讗诐 诇讗 讘讗转讬 诪讻讗谉 讜注讚 讬讘"讞 讻转讘讜 讜转谞讜 讜讻讜' 讻转讘讜 讜转谞讜 讙讟 诇讗砖转讬 讗诐 诇讗 讘讗转讬 讜讻讜' 讘专讬砖讗 讛拽讚讬诐 转谞讗讬 诇诪注砖讛 讻专讙讬诇讜转 讗讘诇 讘住讬驻讗 讛拽讚讬诐 诪注砖讛 诇转谞讗讬 讜诪讻讗谉 讬诇讬祝 讛专"谉 诇注讬诇 注"讛 注"讗 讚讘诪转谞讛 转谞讗讬 注诐 砖诇讬讞 诇讗 讘注讬' 讚讬谞讬 转谞讗讬 讜诪"诪 诪讚砖讬谞讛 诪讚专讱 讛诪讜专讙诇 住"诇 诇专' 讬讜住讬 讚诪驻专砖讬谞谉 讻转讘讜 注讻砖讬讜 讜转谞讜 诇讗讞专 讬讘"讞 讜专讘谞谉 诇讗 住"诇 诇讞诇拽 讘讻讱:


诪讙讜专砖转 讜讗讬谞讛 诪讙讜专砖转. 讛拽砖讛 讛专"谉 谞讜拽诪讬 讙讘专讗 讘讞讝拽转 讞讬 讜讛砖转讗 诪转 讗讞专 谞转讬谞转 讛讙讟 讜转讬' 讻讬讜谉 讚诪转 诇驻谞讬谞讜. 讜讻讘专 讻转讘转讬 诇注讬诇 讻"讞 注"讗 讚讬砖 诇驻拽驻拽 讗拽讜砖讬' 讛专"谉 讚讗讚专讘讗 谞讜拽诪讬 讗讬转转讗 讘讞讝拽转 讗讬住讜专 诇砖讜拽 讚诪讜讞讝拽转 诪讗讬住讜专 讗砖转 讗讬砖 诇讗讬住讜专 讬讘诪讛 诇砖讜拽 讜讗讜拽诪讗 讞讝拽讛 诇讛讚讬 讞讝拽讛 讜讛"诇 讜诪讗讬 拽讜砖讬讬谉. 讜爪"诇 住讘讬专讗 诇讬' 诇讛专"谉 讞讝拽转 讗讬住讜专 诇砖讜拽 讻讘专 讗讬转专注 注诇 讬讚讬 讛讙讟 讜讻诇 砖讗谞讜 注讜住拽讬诐 讜讘讗讬诐 讘讘讬讟讜诇 讛讞讝拽讛 讗讬转专注 诇讛 讛讞讝拽讛 讻"讻 专砖讘"讗 专讬砖 转讜专转 讛讘讬转 讛讗专讜讱 注"砖 讜讗"讻 砖驻讬专 讛拽砖讛 讚讛讗 讞讝拽转 讞讬讬诐 诇讗 讗讬转专注 讜谞讬讝诇 讘转专讬' 讜转讬' 讛讗 谞诪讬 讗讬转专注 讚讛专讬 诪转 诇驻谞讬谞讜 讜注讬讬谉 讟"讝 讜谞讛"讻 住讬' 砖爪"讝 讜诪讛 砖讛讗专讻转讬 诇注讬诇 讚祝 讻"讞 注"砖:


讘讬 讚讬谞讗 讚砖专讜 诪讬砖讞讗. 注诪"砖 讘讚拽讚讜拽 诇砖讜谉 专讬砖 诪住' 讻转讜讘讜转:


讝诪谞讜 砖诇 砖讟专 诪讜讻讬讞. 讘专讜专 讻诇 讛砖讬讟讜转 讻转讘转讬 诇注讬诇 注"讘 注"讗:


讚讛讗 讗讬拽讬讬诐 诇讬' 转谞讗讬. 注讬讬谉 转讜住' 讚"讛 讚讛讗 讜讻讜' 讻讬 讗讬谉 讛注讜诇诐 讬讜讚注讬诐 砖诪转 讜讘讻转讜讘讜转 讻转讘 转讜住' 讛讗 讚诇讗 讞砖讜 讘诪讬转讛 诪砖讜诐 爪谞讬注讜转 讜驻专讬爪讜转 诪砖讜诐 讚诪讬转讛 拽诇讗 讗讬转 诇讬' 注"砖 讜谞转拽砖讜 讘讝讛 讘住' 拽专讘谉 谞转谞讗诇 讜诇拽"诪 诪转专讬 讟注诪讗 讞讚讗 讚讗砖讛 讙讜驻讗 诇讗 转转注讙谉 讻讬 讚讬讬拽讗 讜讞讜拽专转 讜讚讜专砖转 讜讬讚注 诇讛 诪讬转转 讘注诇讛 讚拽诇讗 讗讬转 诇讬' 诪砖讗"讻 讘砖诪注转讬谉 讻' 转讜住' 讚讛注讜诇诐 讗砖专 讗讬谞诐 讞讜拽专讬诐 讬转诪讛讜 讜讻注讬谉 讝讛 讻转讘 转讜住' 诇注讬诇 讚祝 注"讘 讚"讛 讻讬讜谉 讜讻讜' 注"砖. 讜转讜 注讻"驻 讘讝诪谉 诪讜注讟 讘转讜讱 砖谞讛 讗讜 砖谞转讬讬诐 讬讜讚注 讛讚讘专 讜诇讬讻讗 讞砖砖 注讬讙讜谉 讗讘诇 讘讝诪谉 拽爪专 注讚 住讜祝 讬讘"讞 诇讗 讬转驻专住诐 注讚讬讬谉 讜讘讬谉 讻讱 讬转诪讛讜 讛注讜诇诐 注诇 讝讛:


讛讻诇 诪讜讚讬诐 讛讬讻讬 讚讗诪专 诇讻砖转爪讗 讞诪讛 诪谞专转讬拽讛 驻讬专砖"讬 砖讗诪专 讻谉 讘诇讬诇讛 讜诪转 讘讗讜转讛 诇讬诇讛 讜讛讜诪"诇 砖讗诪专 讻谉 讘专"讞 谞讬住谉 诇讻砖转爪讗 讞诪讛 诪谞专转讬拽讛 讘专"讞 讗讬讬专 讜诇讗 讛讜讛 爪专讬讱 诇驻专砖 讚诪讬讬专讬 讘讗讜转讜 讬讜诐. 讜专诪讘"谉 讛讜诇讬讚 诪讝讛 讞讚砖讜转 讬讘讜讗专 诇拽诪谉 讗讬"讛. 讜讬"诇 讚讛专"谉 谞讚讞拽 诪讗讜讚 诪"讟 砖讘讬拽 讗讘讬讬 讙讜谞讬 讚诪转谞讬' 诇讻砖诇讗 讗讘讜讗 讗讞专 讬讘"讞 讜注"诪 砖诇讗 讗讘讜讗 讜讗诐 诇讗 讗讘讜讗 讜诪"讟 谞拽讬讟 讞诪讛 诪谞专转讬拽讛 讜谞讚讞拽 诪讗讚. 讜讛谞讛 讛讟讜专 讞"诪 诪讬讬转讬 讘砖诐 专诪"讛 讚住"诇 专' 讬讜住讬 注爪诪讜 诇讗 讗诪专讜 讗诇讗 讘砖讗专讬 转谞讗讬诐 讗讘诇 讘讗诐 诇讗 讗讘讜讗 转讜讱 讬讘"讞 讛专讬 讗讬谉 讝诪谞讜 诪讜讻讬讞 砖讛讜爪专讬讱 诇讻转讜讘 讝诪谉 诇讬讚讬 诪转讬 诪讜谞讬谉 讬讘"讞 讜讻转讘转讬 诇注讬诇 讗注"讙 讚讛讜"诪 诇诪讻转讘 讗诐 诇讗 讗讘讜讗 讬讜诐 驻诇讜谞讬 讜讻谉 讛拽砖讛 讛专讘"讬 诪"诪 住"诇 诇讛专诪"讛 讻讬讜谉 砖注讻"驻 爪专讬讱 诇讛讝讻讬专 砖讜诐 讝诪谉 砖讜讘 讗讬谉 诇注砖讜转 讛讜讻讞讛 诪讝诪谞讜 砖诇 砖讟专 讜讘讗诪转 诪砖讜"讛 讘"讚 讚砖专讜 诪讬砖讞讗 讛转讬专讜讛讜 讜住"诇 讗驻讬' 讘讻讛"讙 讝诪谞讜 诪讜讻讬讞 讻拽讜' 讘"讬 讜诇讗 拽讬讬"诇 讻讜讜转讬' 讜讗"讻 诇讗 讘注讬 讗讘讬讬 诇诪讬谞拽讟 讙讜谞讬 讚诇讗 拽讬讬"诇 讻专讘讜转讬谞讜 讗诇讗 谞拽讬讟 讞诪讛 诪谞专转讬拽讛 讜讛转谞讛 讘讗讜转讛 诇讬诇讛 注爪诪讛 注诇 讬爪讬讗转 讞诪讛 砖诇 讗讜转讜 讛讬讜诐 讘注爪诪讜 讜讘讛讗 砖驻讬专 讬"诇 讝诪谞讜 诪讜讻讬讞:





驻谞讬 讬讛讜砖注

